Predsjednik Republike Srpske Željka Cvijanović izjavila je danas da su institucije RS i Srbije opredijeljene za saradnju iz obostranog interesa, ali i svijesti o tome da sa obje strane Drine živi isti narod koji je upućen jedan prema drugom i da ta veza mora uvijek postojati.\nZadovoljna sam činjenicom da u posljednjih nekoliko godina imamo možda i najbolje odnose u istoriji RS i Srbije. Velika zahvalnost od naših institucija i naroda ide prema predsjedniku Srbije Aleksandru Vučiću, prema Vladi i institucijama Srbije jer su se uvijek stavljali i stavljaju na raspolaganje RS i našim potrebama – rekla je Cvijanovićeva novinarima u Šamcu.\nOna je istakla da će tako ostati i u budućnosti jer je to jedino rješenje i za RS i za Srbiju, te da je svaki međusobni razgovor uvijek dobar i konstruktivan sa političkim razumjevanjem, ali i da nosi realizaciju važnih projekata.\nCvijanovićeva je ocijenila da je ugodno znati da Republika Srpska ima Srbiju za partnera, Srbiju kojoj može da se obrati, koja će pomoći u rješavanju problema i da ima Srbiju koja će voditi računa o Srpskoj i koja ima takvu formalno-pravnu obavezu kao potpisnik i garant Dejtonskog sporazuma, ali i na osnovu Sporazuma o specijalnim paralelnim vezama koje su proistekle iz Dejtonskog sporazuma.\nSve što su oni imali kao podršku bila je samo kalkulantska priča nekih da bi se ostvarili neki širi politički ciljevi i pozicionirale neke politike koje su možda globalne, ali često se prelamaju na lokalnom terenu, ali ono što imamo sa Srbijom to nema niko – zaključila je Cvijanović koja će se sutra zajedno sa članom Predsjedništva BiH Miloradom Dodikom i premijerom RS Radovanom Viškovićem u Beogradu sastati sa predsjednikom i premijerom Srbije Aleksandrom Vučićem i Anom Brnabić.\nPredsjednik Republike Srpske Željka Cvijanović izjavila je danas da je migrantska kriza ozbiljan problem koji je uzdrmao cijeli region i izrazila sumnju da je SDA partner koji bi se ozbiljno bavio tim pitanjem.\nCvijanović je rekla da je migrantska kriza problem koji je ogolio činjenicu da, možda, i nema dovoljno saradnje, ali ni iskrenosti među zemljama regiona.\nMeđutim, odgovornost vidim i na onima koji treba da vode računa o spoljnim granicama EU negdje drugdje, a ne ovdje kod nas u komšiluku i na taj način problem bi vjerovatno mogao da bude, ako ništa drugo, značajno umanjen, a možda čak i riješen u nekom periodu, da se od 2015. godine njime bavilo na taj način – rekla je Cvijanović novinarima u Šamcu.\nOna je rekla da nije sigurna da je SDA partner koji bi se ozbiljno bavio tim pitanjem.\nTa stranka ima prilično problematičan istorijat odnosa sa mnogim područjima, počevši od onog vremena kada su dolazili strani ratnici na prostor BiH, kada su dobijali ovdje bez ikakvih problema državljanstva i druga dokumenta, a ni danas ne vidim opredijeljenost da se bave tim problemom – rekla je Cvijanović.\nKada je riječ o optužbama koje dolaze od SDA, Cvijanović je rekla da se članovi te stranke nikada ne bave stvarnim problemima, nego pokušavaju da lopticu prebace nekom drugom ili u tuđe dvorište, te da uporno pokušavaju da prebace krivicu na Republiku Srpsku, a često i na Srbiju.\nŠto se tiče Ministarstva unutrašnjih poslova, to je oduvijek bila meta za skoro sve bošnjačke političare, ali to je jalov, uzaludan politički posao – rekla je Cvijanović.\nOna smatra da SDA treba da ponese odgovornost za mnoge procese, jer je doprinijela mnogim od tih procesa.\nSa druge strane, ako je već u pitanju rješavanje, oni zauzimaju vrlo važne pozicije na nivou Savjeta ministara i na nivou BiH, ali isto tako i na nivou Federacije BiH i kantona, tako da se od njih očekuje da rade i doprinose pronalaženju rješenja, a ne otežavanju situacije – rekla je Cvijanović.\nOna je ocijenila i da su besmislene izjave ministra bezbjednosti BiH Selme Cikotića.\nUmjesto da se zaista bavimo suštinom tog problema, bavimo se besmislenom pričom kako je porasla potrošnja, kako su migranti `kobajagi` zamjena za turiste, kojih nemamo zbog epidemije virusa korona i sve druge stvari koje sam tamo čula – rekla je Cvijanović.\nSDA je saopštila juče nakon sjednice stranačkog kolegijuma da insistira da se teret migrantske krize rasporedi na cijelu teritoriju BiH, a ne samo na područja na kojima su Bošnjaci većina, te od SNSD-a i HDZ-a traži da prestanu sa opstrukcijama u donošenju neophodnih odluka na nivou BiH, koje će omogućiti bolje upravljanje migrantskom krizom.


Thaci: Evropska unija je prevarila Kosovo – Vakat.me\nOn je na konferenciji za novinare rekao kako je u Berlinu rekao da je EU “prevarila Kosovo” po pitanju vizne liberalizacije.\n“Ratifikacija demarkacije sa Crnom Gorom bio je poslednji uvjet. Naglasio sam na sastanku kako je taj uvjet bio samo prevara i ništa više”, dodao je kosovski predsjednik.\nThaci je kazao kako Kosovo neće dozvoliti da Zajednica srpskih opština (ZSO) ima izvršna ovlaštenja jer smatra kako je cilj Srbije da se na sjeveru Kosova formira zajednica nalik bh. entitetu Republika Srpska, što se “neće dopustiti”.\n“Srbija je onemogućila Kosovu da provede u praksi sporazum o formiranju ZSO, u skladu sa Briselskim sporazumom 2013. i odlukom Ustavnog suda. Ponavljam još jednom, neće biti nikakve Zajednice koja može imati izvršne elemente”, dodao je.


Pravila i uslovi korišćenja bloga - Horište\nTekstovi objavljeni na blogu Horište (horiste.com), osim kada je drugačije navedeno, pripadaju isključivo autorki teksta.\nPreuzimanje sadržaja sa sajta nije dozvoljeno bez izričite dozvole autorke i vlasnice bloga\nSadržaj bloga dozvoljeno je deliti isključivo kopiranjem url adrese (linka) strane ili prenositi u druge medije uz obaveštenje autorke i dobijenu saglasnost autorke i navođenje autorke, kao i linka ka originalnom tekstu na blogu.\nU vezi sa prenošenjem teksta možete me kontaktirati na: zoricachoir@gmail.com\nFotografije na ovom blogu, osim kada je drugačije navedeno, pripadaju autorima širom interneta odakle su preuzimane kao dela sa slobodnim pravima, ili kao dela čiji izvor ili autorstvo je posebno navedeno. Ukoliko neka od fotografija objavljenih ovde pripada vama i ne želite da bude na ovom sajtu, obavestite me i odmah ću je ukloniti.\nFotografije na kojima je navedeno da pripadaju ovom sajtu (potpisane sa izvor: Horište) zabranjeno je preuzimati, deliti, umnožavati, obrađivati.\nSav sadržaj na blogu predstavljalični stav autora.\nKomentari posetilaca sajta su njihova odgovornost i na na koji način ne odražavaju stavove ovog bloga. Zadržavamo pravo brisanja ili neobjavljivanja komentara, ukoliko sadrže govor mržnje, teške uvrede, napade, laži ili psovke. Komentarisanjem na ovom blogu, saglasni ste da vaš komentar može da bude neobjavljen, ili naknadno obrisan, moderisan ili editovan, ukoliko nekim svojim delom ili u celini, krši uslove ovog bloga za objavu komentara, ili svojim sadržajem narušava nečiji integritet i/ili povređuje nečija prava.


Amnesti internešenel opet optužuje SAD za stradanje civila u operacijama u Somaliji | Novine Toronto\nAmnesti internešenel opet optužuje SAD za stradanje civila u operacijama u Somaliji\nMeđunarodna organizacija za zaštitu ljudskih parava Amnesti internešenel (AI) saopštila je da je u vazdušnim napadima američkih vojnih snaga u Africi (AFRICOM) na položaje ekstremističke grupe al-Šabab u Somaliji ubijeno dvoje i ranjeno troje civila.\nGotovo u isto vreme, američka vojska koja je do sada negirala civilne žrtve najavila je da će početi da objavljuje redovne tromesečne izveštaje o operaciji u Somaliji.\nJedna devojka i jedan muškarac poginuli su u dva odvojena napada, 2. i 24. februara, navodi se u danas objavljenom izveštaju AI.\nAmerička vojska je u oba slučaja saopštila da su ubijeni pripadnici ekstremističke al-Šabab grupe koja kontroliše delove centralne i južne Somalije i organizuje napade bombaša samoubica na glavni grad Mogadiš.\nAI je u izveštaju upozorila da vojsci SAD ne sme biti dozvoljeno da nastavi da civilne žrtve označava kao teroriste. AI godinama istražuje vazdušne napade SAD u Somaliji. U prošlom izveštaju opisana je pogibija 14 civila u pet vazdušnih napada tokom prethodne dve godine.\nSAD su izvele stotine vazdušnih napada na položaje ekstrmista u Somaliji u proteklih desetak godina, a od početka ove godine bilo ih je više od 30.\nSamo u jednom slučaju međutim priznali su da su stradali civili.\nNekoliko sati pre objavljivanja novog izveštaja AI, glavna komanda AFRICOM-a je saopštila da će radi veće transparentnosti operacije početi da objavljuje tromesečne izveštaje sa procenama o civilnim žrtvama i povređenima u napadima kao znak "odlučnosti SAD da zaštiti civile".


Na današnji dan umro je holandski filozof Baruh de Spinoza.\n1437 - U manastiru u Pertu ubijen je škotski kralj Džejms I. Zaveru su pripremili pripadnici visokog plemstva da bi sprečili kralja da učvrsti svoju vlast i smanji njihov uticaj na vođenje državnih poslova.\n1794 - Rođen je meksički general i državnik Antonio Lopes de Santa Ana, predsednik Meksika nekoliko puta između 1833. i 1855, kada je oboren u narodnom ustanku pod vođstvom liberala. Upamćen je i po osvajanju tvrđave Alamo u Teksasu 1836, kada je oko 4.000 vojnika pod njegovom komandom masakriralo oko 200 branilaca tvrđave, među kojima i legendarnog Dejvi Kroketa.\n2008 - U Beogradu je ispred Republičke skupštine održan miting “Kosovo je Srbija” kojem je prema proceni policije prisustvovalo oko 150 hiljada građana. Po završetku mitinga grupe su kamenovale diplomatska predstavništva, napale ambasade Sjedinjenih Američkih Država i Hrvatske, Bajrakli džamiju, razbijali izloge i pljačkali prodavnice. U ambasadi SAD, koja je zapaljena, stradala je jedna osoba.


NSRS Lukač: Problemu terorizma pristupiti krajnje odgovorno | Banjaluka.net\nNSRS Lukač: Problemu terorizma pristupiti krajnje odgovorno\nMinistar unutrašnjih poslova Republike Srpske Dragan Lukač izjavio je danas da problemu terorizma treba pristupiti krajnje odgovorno, prvenstveno na osnovu praćenja mogućnosti ugrožavanja u konkretnoj situaciji, te preduzimati brzo i efikasno odgovarajuće mjere.\n“S tim u vezi, MUP Srpske, tačnije sve organizacione jedinice, svaka na svom operativnom području i iz svog domena rada preduzimaju kontinuirano mjere i radnje kako bi se održalo povoljno stanje bezbjednosti sa aspekta problematike terorizma i terorističkih prijetnji”, rekao je Lukač na sjednici Narodne skupštine Srpske prezentujući informaciju o aktuelnom stanju bezbjednosti u Srpskoj.\nOn je naglasio da strategijski pristup MUP-a Srpske suprotstavljanju terorizmu proizlazi iz Strategije BiH za prevenciju i borbu protiv terorizma od 2015. do 2020.godine i u tom pravcu globalni strateški ciljevi MUP-a su prevencija i zaštita od terorizma, otkrivanje i istraga terorističkih djelovanja i odgovor na terorizam.\nLukač je naveo da najveću potencijalnu opasnost predstavljaju islamske radikalne grupe koje djeluju na širem regionu Balkana i koje pokazuju interesovanje za dešavanja u BiH, a time i u Srpskoj.\nMinistar Lukač je rekao da od svih grupa najveću opasnost predstavljaju pripadnici vehabijskog pokreta, među kojima se izdvajaju takozvana nova lica, koja treba da se dokažu, a koja su uglavnom lica sa dosijeom, višestruki povratnici, konzumenti droge ili psihički poremećena lica, koja su spremna na “izolovane” terorističke napade.\nLukač je među te grupe ubrojao i povratnike sa stranih ratišta, zatim “daije” ili propovjednike, kao i ideologe ili “šejhove”, koji uglavnom upravljaju iz inostranstva.\nOn je dodao da još postoji određen stepen nepovjerenja prilikom razmjene informacija između policijskih agencija u BiH.\nLukač je rekao da se stanje bezbjednosti štićenih ličnosti i objekata može ocijeniti zadovoljavajućim, ali je potrebno sprovoditi pojačane mjere i aktivnosti, bez obzira što do sada nije bilo napada na štićene ličnosti i objekte.\nOn je istakao da je MUP Srpske u prošloj godini i prvim mjesecima ove godine izveo tri međunarodne akcije iz oblasti organizovanog kriminaliteta u okviru kojih je lišeno slobode 21 lice, a između ostalog, pronađeno i oduzeto više desetina ručnih bombi i više komada oružja.\nLukač je dodao da je u oblasti suzbijanja trgovine drogom izvedeno 14 operativnih akcija, gdje su slobode lišena 34 lica.\nPrema njegovim riječima, u oblasti privrednog kriminaliteta podneseni su izvještaji sa ukupnom materijalnom štetom od oko 136,2 miliona KM.\nLukač je naveo da je izvršeno i više akcija, od kojih su neke i u međunarodnoj saradnji, u suzbijanju dječije pornografije i sajber-kriminala.\nOn je naveo da je znatno manji broj krivičnih djela izvršen u Srpskoj nego u Federaciji BiH /FBiH/, kao i da je veći stepen rasvijetljenih krivičnih djela u Srpskoj nego u FBiH.\nKada je u pitanju javni red i mir u njegovom narušavanju prednjači izazvivanje prekršaja u alkoholizovanom stanju.


Seminar o inicijativama za zapošljavanje mladih : Inkluzija\nSeminar o inicijativama za zapošljavanje mladih\nMinistarstvo za rad, zapošljavanje, boračka i socijalna pitanja i Tim za socijalno uključivanje i smanjenje siromaštva Vlade Republike Srbije u saradnji sa Evropskom komisijom su 10. jula 2014. godine u Beogradu organizovali seminar o inicijativama za zapošljavanje mladih u Srbiji.\nAleksandar Vulin, ministar za rad, zapošljavanje, boračka i socijalna pitanja, otvorio je konferenciju istakavši da problem nezaposlenosti mladih, čija stopa danas čini preko 50%, predstavlja veliki problem i za tržište rada, ali i za obrazovanje, i u tom smislu je nezaposlenost mladih zajednički problem i iziskuje delovanje oba resorna ministarstva. Ministar Vulin je iskazao zadovoljstvo što se danas priča o ovom problemu.\nMinistar prosvete, nauke i tehnološkog razvoja, dr Srđan Verbić,naglasio je značaj obrazovanja i usavršavanja mladih, kao i neophodnost pružanja praksi, stipendija i prilika da mladi steknu praktična znanja kako bi odgovorili potrebama tržišta rada i sami primenili svoje ideje kroz preduzetništvo i inicijativom otvorili i sebi i drugima mogućnosti za razvoj i rad. Konstatovavši da mladi danas nemaju priliku da svoje sposobnosti razviju, zbog toga je neophodno posebnu pažnju posvetiti potrebi za reformama obrazovnog sistema koji bi pružio neophodna praktična znanja i veštine potrebne za tržište rada. Ministar Verbić je rekao da nam skupovi poput ovog seminara služe kako bismo mogli da razgovaramo o onome što je neophodno menjati.\nŠef sektora za evropske integracije Delegacije Evropske unije g. Frejk Janmat rekao je da je zadovoljan tempom koji Srbija usvaja standarde Evropske unije i ohrabren političkom voljom da se reši izazov nezaposlenosti mladih, koji predstavlja problem kako Evrope, tako i Srbije.\nTakođe, g. Janmat je istakao da Srbija mora da usvoji Program reformi u oblasti zapošljavanja i socijalne politike (Employment and Social Reform Program – ESRP), koji Evropska komisija vidi kao sastavni deo procesa evropske integracije Srbije, i napomenuo da je Srbija u tome napredovala. Evropski komesar za zapošljavanje, socijalna pitanja i uključivanje, gospodin Laslo Andor, označio je politički početak ovog procesa svojom posetom u septembru 2013. Ovaj program je deo strateškog procesa koji je strukturiran po modelu Strategije „Evropa 2020.“ koju primenjuju države članice Evropske unije. Ovaj dokument će pratiti proces evropskih integracija kao glavni mehanizam za dijalog o prioritetima Republike Srbije u oblasti socijalne politike i zapošljavanja u procesu pristupanja Evropskoj uniji.\nIzazov zapošljavanja mladih predstavlja prioritet u nacrtu Programa reformi u oblasti zapošljavanja i socijalne politike, a seminar o inicijativama za zapošljavanje mladih deo je procesa izrade ovog dokumenta. Na skupu su razmatrane strateške opcije i mere koje se mogu primeniti u kontekstu Republike Srbije.\nNa skupu o iskustvima smanjenja nezaposlenosti mladih, operativnim detaljima instrumenata i inicijativama u Evropskoj uniji govorili su stručnjaci iz Austrije, Hrvatske, Slovenije i Češke kao i Tomas Bender, šef odeljenja Generalnog direktorata za zapošljavanje, socijalna pitanja i uključivanje u Evropskoj komisiji. G. Bender je predstavio „paket za zapošljavanje mladih“ kao novi instrument EU, kao i načine za smanjenje nezaposlenosti mladih, budući da je to problem koji u velikoj većini zemalja i dalje raste. Ključni problemi sa kojima se suočavaju države članice EU su: izlazak iz sistema obrazovanja, nizak nivo veština mladih, smanjene mogućnosti za zapošljavanje mladih, kao i veliki rizik od socijalne isključenosti mladih koji nisu u sistemu obrazovanja, usavršavanja i zapošljavanja. Hrvatsko iskustvo nam ukazuje na značajna sredstva Evropskog socijalnog fonda i Inicijative za zapošljavanje mladih, koja se mogu iskoristiti za usmerenja adekvatnog odgovora države na problem nezaposlenosti mladih. Posebno je naglašena važnost međuresorne saradnje, budući da je u Hrvatskoj osnovan Savet za garanciju za mlade, kao telo Vlade koje okuplja 17 ministarstava i partnera. Iskustvo Austrije, zemlje koja ima najnižu stopu nezaposlenosti mladih u Evropi, poručuje da se mora poboljšati primena aktivnih mera zapošljavanja za mlade, kao i budžetska izdvajanja, dobri uslovi na tržištu rada, sistem šegrtovanja i radnih praksi, profesionalno obrazovanje i usavršavanje, ali i širok politički konsenzus za borbu protiv nezaposlenosti mladih. Pored toga, predstavnik Austrije naglasio je da je politički konsenzus ključan za rešenje ovog problema.\nMinistarstvo prosvete, nauke i tehnološkog razvoja Srbije svesno je da su pred nama veliki izazovi kada je reč o prilagođavanju obrazovanja i razvoju potrebnih veština za tržište rada, kao i prilagođavanje kurikuluma za podsticanje preduzetničkog učenja.\nČeško iskustvo ukazuje da je ključ za rešavanje problema zapošljavanja mladih u povezivanju stručnog obrazovanja i usavršavanja, aktivnih politika zapošljavanja i podsticanje razvijanja preduzetničkog učenja. Slovenija veliku pažnju posvećuje podsticanju započinjanja biznisa i fokusira se na pomoć i podršku preduzetnicima/cama.\nMenadžer Tima Vlade Republike Srbije za socijalno uključivanje i smanjenje siromaštva, Žarko Šunderić, u svom izlaganju upoznao je kolege sa merama koje Vlada sprovodi u saradnji sa Evropskom unijom, pojasnio je ulogu Tima koji je nadležan za jačanje kapaciteta vladinih institucija da razvija i sprovodi politike socijalnog uključivanja zasnovane na primerima dobre prakse u Evropi, podstakao je kolege iz regiona na dalji razvoj dobre saradnje i razmene iskustava. G. Šunderić je naglasio da je ovo samo početak otvaranja ovog pitanja i da nas čeka obiman i velik posao u narednom periodu.\nSeminaru o inicijativama za zapošljavanje mladih prisustvovalo je oko 140 učesnika, predstavnika resornih ministarstava, stručne javnosti, civilnog sektora i samih mladih.\nOvde možete preuzeti prezentacije govornika/ca:\nTomas Bender, šef odeljenja, Generalni direktorat za zapošljavanje, socijalna pitanja i uključivanje, Evropska komisija (.pdf)\nIrena Bačelić, načelnica Sektora za analitiku tržišta rada, Ministarstvo rada i mirovinskog sustava, Republika Hrvatska (.pdf)\nJohanes Švajghofer, načelnik Odeljenja za međunarodnu politiku rada i istraživanja, Ministarstvo socijalne politike, Austrija (.pdf)\nDagmar Vranova, senior ekspertkinja, Ministarstvo industrije i trgovine, Češka Republika (.pdf)\nUrban Lapajne, organizacioni odbor, Inicijativa Start ap! Slovenija (.pdf)\nMirjana Šakić, ERSTE banka (.pdf)


Tržište /U BiH uvezena auta vrijedna 700 miliona KM / Radio Sarajevo\n19. 12. 2017. u 08:07:00 Radiosarajevo.ba\nU Auto-kući "Tomić" u Mostaru, koja se bavi prodajom novih automobila, ističu da je kod njih porasla potražnja, pišu Nezavisne Novine.\nU banjalučkoj kući "Hit Auto", koja prodaje polovna auta, kažu da se konstantno traži Citroen C3, koji polovan košta od 10.000 do 15.000 KM, a pored citroena, kupci dosta traže i druge poznate marke francuskih automobila - Peugeot i Renault.\n“Nepotpuna papirologija, kilometraža i tehnički uslovi samo su neki od problema. Ipak, uključila se nadležna inspekcija i dosta toga je riješeno. Također, dešavalo se da su prilikom davanja kapare trgovci davali obećanja koja potom nisu ispoštovali”, kažu iz Udruženja.\nTagovi: automobili uvoz najskuplji automobili Uprava za indirektno oporezivanje carina porez


Pčelinjak u osinjem gnezdu: Jovan Živanović - Bogdan Zlatić: knjiga | KorisnaKnjiga.com\n’’Monografija sadrži uvodni tekst o životu i filmskom opusu Jovana Živanovića, opsežan retrospektivni intervju sa autorom koji osvetljava okolnosti iz njegovog života i rada, studijske analize njegovih filmova koje su napisali eminentni filmski kritičari, te kompletnu filmografiju realizovanih i nerealizovanih projekata i selektivnu bibliografiju njegovih objavljenih tekstova i napisa o njemu.\nParadoksalno je da su njegovi filmovi – kao bioskopski i repertoarski – bili stilski suprotstavljeni filmovima crnog talasa, ali da su autorski filmovi šezdesetih godina dobili naziv crni talas u srpskom filmu tek nakon režimskog napada na Živanovićev film „Uzrok smrti ne pominjati“ (1968).\nSvi njegovi igrani filmovi, osim pomenutog, bili su sa savremenom tematikom, a jedno od tih ostvarenja, film „Kako su se voleli Romeo i Julija“ (1966), jedini je jugoslovenski film u kome je prikazano kako u komunističkoj državi slobodno vreme troši sam vrh njene crvene elite.\nFilm „Ostrva“ (1963) prvi je erotski posleratni evropski film koji je prikazan u redovnoj bioskopskoj mreži država sa svih kontinenata. Značajan je srpski režiser pedesetih, u narednoj deceniji i jedan od najproduktivnijih, opstaje uprkos smenama nekoliko generacija filmskih režisera i za sobom ostavlja idejno koherentan, umetnički dosledan i životno zaokružen filmski opus, koji ga uvrštava u klasike srpskog i jugoslovenskog filma.’’


Obama: Demokratija je veća od jedne osobe\nBarak Obama u Atini\nAmerički predsednik Barak Obama rekao je danas da su on i novoizabrani predsednik SAD Donald Tramp veoma različiti, ali da je američka demokratija mnogo veća od jedne osobe.\nObama je u govoru u Atini naglasio da će "naša budućnost biti dobra sve dok ljudi budu imali veru u demokratiju i dok ne odstupaju od principa".\nOn je naglasio da će u narednim sedmicama sarađivati sa Trampovim timom "radi glatke primopredaje vlasti" jer je to način na koji "demokratija mora da funkcioniše".\nPrema njegovim rečima, slobodni izbori su od ključne važnosti jer građani biraju sopstvene lidere, "pa čak i u slučaju da željeni kandidat ne pobedi uvek".\nAmerički predsednik je naveo da je grčki prijem izbeglica "probudio savest", ali da ta zemlja ne može sama da reši evropski problem migracija.\n"Samo istinski, zajednički odgovor Evrope i sveta može da reši pitanje više stotina hiljada izbeglica koje beže od nasilja na Bliskom istoku", dodao je Obama.


Detalj sa meča Partizan - Skenderbeg\nOvu vest prenosi UEFA koja ističe da su policijski organi već obavešteni o pretnjama, koje imaju za cilj da ih zastraše i spreče u daljem obavljanju posla i dužnosti.\n- Nikada nećemo dozvoliti da osoblje UEFA budu predmet pretnji nekog trećeg lica. Oni imaju potpunu podršku - rekao je predsednik UEFA Aleksander Čeferin.\nPodsetimo, fudbalski klub Skenderbeg mogao bi da bude izbačen iz UEFA takmičenja na 10 godina i kažnjen novčanom kaznom u iznosu od 1.000.000 evra zbog nameštanja utakmica.\nUkoliko se odluka UEFA ozvaniči, to bi bila najstroža kazna u istoriji fudbala.


Politika Autor:Nataša Latković19. jan. 202112:24 > 14:2111 komentara\nOpozicione stranke SSP, DS, PSG i PZP pripremile su predlog Platforme za pregovore pod okriljem Evropskog parlamenta o uslovima za fer i poštene izbore. Kako saznajemo, jedan od uslova naveden u toj platformi je da bude formirano Ministarstvo za sprovođenje izbora, a da ministar bude biran iz redova nestranačkih ličnosti i to na osnovu predloga opozicionih stranaka. Drugi uslov je postavljanje paralelnog uredništva informativnih programa javnih servisa RTS i RTV, koji bi se svaki drugi dan smenjivali u uredničkom poslu, a treći zahtev je razdvajanje termina održavanja izbora za različite nivoe vlasti. Ovom platformom predviđeno je i formiranje novog tela umesto REM-a.\nTokom ove nedelje trebalo bi da počnu razgovori predsednika Skupštine Ivice Dačića i predsednika Spoljnopolitičkog odbora EP Dejvida Mekalistera o međustranačkom dijalogu. Deo opozicije – SSP Dragana Đilasa, DS, PSG i PZP pripremio je platformu o izbornim uslovima, koju su prosledili ostalim opozicionim strankama i pokretima „za koje su sigurni da ne bi bili u vlasti sa SNS“.\nOtkrivamo: Opozicija će od EU tražiti razdvajanje izbora\n23. dec. 2020 29\nKako saznajemo, prvi zahtev je formiranje ministarstva za sprovođenje izbora, koje bi trebalo da obezbedi sve uslove za održavanje izbore. Prema predlogu SSP, DS, PSG i PZP, ministra bi birala Skupština Srbije iz redova nestranačkih ličnosti, a na osnovu predlog opozicionih stranaka.\nSSP, DS, PSG i PZP predlažu da upravni odbori Radio televizije Srbije i Radio televizije Vojvodine imenuju paralelna i profesionalna uredništva informativnih emisija na tim televizijama, a na bazi predloga Nezavisnog udruženja novinara Srbije. Kako piše u platformi, paralelna uredništva bi funkcionisala po principu smenjivanja u uredničkom poslu svaki drugi dan – jedan dan informativne segmente programa uređuje postojeće uredništvo, a drugi dan nezavisno uredništvo.\nNa ovaj način, smatraju u pomenutim opozicionim strankama, građanima će biti omogućeno da „čuju istinu“ o stanju u bolnicama i kovidu, o ekonomskoj situaciji, o korupciji i kriminalu i to ne samo kroz pojavljivanje predstavnika opozicije, već i kroz zastupljenost nezavisnih stručnjaka, lekara, ekonomista, profesora, paora… Takođe, kako piše u platformi, građani će moći da se upoznaju i sa otkrićima nezavisnih istraživačkih novinara iz BIRN-a, CINS-a, KRIK-a…\nU okviru ovog uslova, kako piše u predlogu SSP, DS, PSG i PZP treba izabrati novo stručno i nazvisno telo koje će funkcionisati u toku izborne kampanje, a „s obzirom da postojeće regulatorno telo REM ne vrši svoju zakonom definisanu ulogu“. U platformi se navodi da bi članove tog novog tela birala Narodna skupština na predlog ministarstva za sprovođenje izbora. U slučajevima „nespornih i smišljenih kršenja medijskih zakona i narušavanja profesionalnih standarda“, novoizabrano telo bi imalo mogućnost da zabrani emitovanje programa u trajanju od 24 sata.\nCRTA: Već se kasni sa početkom dijaloga vlasti i opozicije\nKako je predsednik Srbije Aleksandar Vučić najavio, osim predsedničkih i beogradskih izbora, do aprila 2022. trebalo bi da budu održani i vanredni parlamentarni izbori. SSP, DS, PSG i PZP traže da se razdvoje termini održavanja izbora za različite nivoe vlasti.\nSSP, DS, PSG i PZP smatraju da bi se razdvajanjem termina u kojima se održavaju izbori na različitima nivoima, kao i poštovanje načela odgovornosti kandidata prema biračima, smanjila mogućnost za zloupotrebe koje kompromituju čitav izborni proces.\nDSizborni uslovimeđustranački dijalogPSGSSP


Global Travel Hakaton u Beogradu poziva timove da razviju napredna rešenja za industriju turizma\nGlobal Travel Hakaton\nAdresa događaja: Nova Iskra, Gavrila Principa 43\nNa svetski dan turizma, 27. septembra u prostorijama Nove Iskre, pored ostalih gradova širom sveta, i u Beogradu će biti održan Global Travel Hakaton - namenjen svim timovima čija bi napredna rešenja mogla da industriju turizma učine pametnijom i pristupačnijom.\nOrganizator takmičenja je jedna od najbrže rastućih kompanija na svetu iz domena turizma – Kiwi. Predstavnici ove kompanije odlučili su da pozovu sve talentovane timove da se pridruže ovom hakatonu i pomognu da se značajno promeni i oblikuje način na koji ljudi putuju, te da se ova industrija učini još pametnijom, održivom i pristupačnijom svima.\nIz ove kompanije začetnici su pokreta #HackTravel, tačnije platforme koja će da služi za konstantno poboljšanje u industriji putovanja kroz različita tehnološka rešenja. Organizatori su za sada odredili da će teme za hakaton biti fokusirane na održivost, pristupačnost i zajednicu, dok će mentori biti objavljeni naknadno.\nPrijave za hakaton su otvorene do 8. septembra putem sajta Eventbrite – gde je moguće pronaći i više informacija o lokalnim i globalnim nagradama.


Vlada KS donijela odluku o zapošljavanju 65 pripravnika i 210 nezaposlenih\nSARAJEVO Na 135. redovnoj sjednici\nNa prijedlog Ministarstva za rad, socijalnu politiku, raseljena lica i izbjeglice, Vlada Kantona Sarajevo je na danas održanoj 135. sjednici usvojila tri liste poslodavaca te listu nezaposlenih osoba koji ispunjavaju uvjete za učešće u Programu sufinansiranja i samozapošljavanja osoba do 35 godina života.\nKada su u pitanju spomenute liste poslodavaca, treba naglasiti da se na njima nalaze poslodavci koji ispunjavaju uvjete za učešće u Programu sufinansiranja zapošljavanja pripravnika VSS, VŠS, SSS i KV stručne spreme, poslodavaci koji ispunjavaju uvjete za učešće u Programu obuke, dokvalifikacije i prekvalifikacije nezaposlenih osoba za poznatog poslodavca te poslodavci koji ispunjavaju uvjete za učešće u Programu sufinansiranja zapošljavanja “Zlatna značka”.\nRealizacijom ovih programa osigurat će se upošljavanje 65 pripravnika i 210 nezaposlenih osoba.\nNavedene liste predstavljaju okončanje procedure prema Programu mjera za podsticaj zapošljavanja i održavanje više stope zaposlenosti, što u konačnici predstavlja provođenje aktivne politike zapošljavanja u Kantonu Sarajevo.\nJavni poziv za pojedinačne podsticajne mjere JU “Služba za zapošljavanje Kantona Sarajevo” raspisala je 8. maja ove godine.\nU prvoj spomenutoj podsticajnoj mjeri - Programu sufinansiranja zapošljavanja pripravnika VSS, VŠS, SSS i KV stručne spreme, od 55 podnesenih prijava, uvidom u dostavljenu dokumentaciju, utvrđeno je da 40 poslodavaca ispunjava uvjete iz javnog poziva, koji će zaposliti 65 pripravnika i to: 32 sa VSS i VŠS i 33 sa SSS i KV stručnom spremom. Služba će poslodavcima koji budu obuhvaćeni ovim programom, mjesečno i to: 12 mjeseci za VSS i VŠS i 6 mjeseci za SSS i KV stručnu spremu, refundirati sredstva u ukupnom iznosu od 600 KM za VSS i VŠS i 500 KM za SSS i KV stručnu spremu, po pripravniku. Navedena sredstva namijenjena su za isplatu minimalne neto plaće u spomenutim iznosima, po pripravniku. Uplata zakonom propisanih poreza i doprinosa na navedenu minimalnu neto plaću i svi drugi eventualni troškovi padaju na teret poslodavca.\nU drugoj navedenoj podsticajnoj mjeri - Programu obuke, dokvalifikacije i prekvalifikacije nezaposlenih osoba za poznatog poslodavca, na Javni poziv prijavilo se 13 poslodavaca koji su iskazali potrebu za zapošljavanjem 122 nezaposlene osobe. Uvidom u prispjele aplikacije konstatovano je da uvjete Javnog poziva ispunjava 11 poslodavca kod kojih će biti zaposlena 117 nezaposlenih osoba, dok dva poslodavca ne ispunjavaju uvjete iz javnog poziva. Služba će poslodavcima, korisnicima ovog programa, za novo zapošljavanje finansirati troškove obuke, dokvalifikacije i prekvalifikacije nezaposlenih osoba u maksimalnom iznosu od 3.000 KM po osobi, uz obavezu poslodavca da osobe čije se obuke, dokvalifikacije i prekvalifikacije finansiraju, po okončanju iste, zaposli na period od najmanje šest mjeseci. Ako su troškovi obuke, dokvalifikacije i prekvalifikacije veći od navedenog iznosa, oni padaju na teret poslodavca.\nKada je u pitanju treća podsticajna mjera - Program sufinansiranja zapošljavanja “Zlatna značka”, Vlada je dala saglasnost da se poslodavcu - JU Bosanski kuturni centar omogući upošljavanje jedne nezaposlene osobe iz ove ciljne kategorije. Služba će po ovom programu poslodavcu, mjesečno, u periodu od 12 mjeseci, refundirati sredstva u visini od 1.300 KM za isplatu plaća i uplatu zakonom propisanih poreza i doprinosa.\nI na kraju, u podsticajnoj mjeri - Program sufinansiranja i samozapošljavanja osoba do 35 godina života pravo učešća su imale mlade osobe koje su bile prijavljene na evidenciju nezaposlenih prije objavljivanja javnog poziva i koje imaju osnovne pretpostavke za bavljenje samostalnom djelatnošću u Kantonu Sarajevo, a koje do sada nisu koristile sredstva za samozapošljavanje od strane Službe i Federalnog zavoda za zapošljavanje.\nPlanirana sredstva za ove namjene iznose 1.350.000 KM i planirano je samozapošljavanje 150 nezaposlenih osoba iz ciljne skupine. Međutim, od 102 pristigle aplikacije, uvidom u dostavljenu dokumentaciju, utvrđeno je da 92 aplikacije ispunjavaju uvjete iz javnog poziva. Služba će mladim nezaposlenim osobama koje budu obuhvaćene ovim programom i registruju samostalnu djelatnost, na ime troškova registracije i početnog kapitala, doznačiti sredstva u iznosu od po 1.800 KM, te mjesečno, u trajanju od 12 mjeseci, te refundirati sredstva u ukupnom iznosu od 600 KM za isplatu plaća i uplatu zakonom propisanih poreza i doprinosa. Planira se da se za provedbu ove podsticajne mjere utroši 828.000 KM.\nVlada Kantona Sarajevo Zapošljavanje Pripravnici Nezaposleni\nJe li azil za pse u Prači postao beznadežan slučaj?\nEBRD spreman kreditirati projekte I i IX transverzale


Mastercard: Plaćanje otiskom prsta uvedeno u BiH\nBANJALUKA – Mastercard kao globalna kompanija na lokalnim tržištima posluje u skladu sa konkretnim uslovima na njima, pojedinačni proizvodi i usluge koje krajnjim korisnicima nudimo u saradnji sa našim partnerima u bankarskom i trgovačkom sektoru su u najvećoj mjeri prilagođeni lokalnim potrošačima, dok u isto vrijeme pružamo najsavremenije tehnologije i metode zaštite, iste kao i na svim tržištima širom svijeta.\nRekla je ovo direktorica za tržišta Srbije, Crne Gore i Bosne i Hercegovine u kompaniji Mastercard Jelena Ristić.\n„Mi uvodimo globalne inovativne tehnologije i rješenja na lokalna tržišta i iako je, kako u BiH, tako i u regionu i dalje dominantna upotreba gotovine, rast bezgotovinskog plaćanja je znatno primjetan“, ističe Ristić.\nMastercard je već dugo prisutan u BiH i u regiji, kakvo poslovanje bilježite u BiH, a kakvo u zemljama regiona?\nRISTIĆ: Tržište je učinilo veliki napredak u pogledu prilagođavanja novim tehnologijama što je rezultat boljeg upoznavanja korisnika sa koristima koje donose bezgotovinska plaćanja, a naš cilj je da korisnike i trgovce edukujemo o svim pogodnostima koje bezgotovinsko plaćanje donosi i ujedno ih motivišemo da se odluče na ovaj vid plaćanja. Pozitivan primjer u regionu je svakako uvođenje mogućnosti plaćanja karte u javnom prevozu grada Beograda beskontaktnom karticom i očekujemo da ova vrsta pogodnosti postane realnost i BiH, s obzirom na to da radimo na razvoju pametnih gradova koji treba da olakšaju svakodnevni život naših građana. Na BiH tržištu svakako postoji stalan razvoj bezgotovinskog prometa, što potvrđuje i činjenica da smo uspjeli da predstavimo i prvo Mastercard rješenje za mobilno plaćanje.\nPrije godinu dana ste najavili da će korisnici Mastercard kartica od aprila ove godine moći da koriste biometrijsku tehnologiju, kao što su očitavanje otiska prsta ili prepoznavanje lica, kao način za identifikaciju kada plaćaju karticama, da li je to počelo?\nRISTIĆ: Korištenje biometrije za potvrdu identiteta klijenta (kao što su otisak prsta, skeniranje rožnjače i lica) je globalni trend. Mi u kompaniji Mastercard razvijamo tehnologije koje mogu da olakšaju svakodnevni život naših klijenata, a biometrija stvara jednostavnije i lakše iskustvo korisniku i može savršeno odgovarati očekivanjima potrošača da dobiju bezbjedna rješenja plaćanja u budućnosti, u skladu sa povećanom digitalizacijom svakodnevnice. Veoma nas raduje činjenica da je biometrija već implementira u nekim mobilnim plaćanjima u Bugarskoj i BiH i radimo na tome da osiguramo širenje ovog trenda i koristi za potrošače. U ovom slučaju je veoma bitna i edukacija građana i čitavog društva kako bi se sagledale sve koristi ove vrste plaćanja, jer tehnologija i edukacija idu ruku pod ruku.\nŠto je transparentniji finansijski sistem zemlje, to je niži nivo sive ekonomije\nKoliko siva ekonomija i na koji način utiče na poslovanje kompanije Mastercard, kako se boriti protiv nje?\nRISTIĆ: Kada govorimo o sivoj ekonomiji, govorimo o poslovanju i finansijskim aktivnostima koji su skriveni od nadležnih organa i službenih finansijskih tokova i kao takvi, predstavljaju teret za državu i budžet. To je problem sa kojim se ne suočavaju samo u post-tranzicijskim ekonomijama, kao što su ekonomije BiH ili Srbije. Ovaj problem je prisutan širom svijeta, ali što je transparentniji finansijski sistem jedne zemlje i što je više razvijena infrastruktura elektronskog plaćanja, to je niži nivo sive ekonomije. Misija kompanije Mastercard je transparentno finansijsko poslovanje i kreiranje inkluzivnog bezgotovinskog društva. U skladu sa misijom kreiranja bezgotovinskog sveta, Mastercard uvodi mehanizme koji stimulišu elektronska plaćanja. Pogodnosti koje sa sobom nose elektronska plaćanja znatno nadmašuju gotovinska, brža su, smanjuju troškove i povećavaju sigurnost plaćanja i ono najvažnije – pružaju uvid i kontrolu u potrošnju što dovodi do smanjenja crnog tržišta i širenju sive ekonomije. Jedan od načina da se siva ekonomija suzbije jeste upravo poboljšanje elektronskih plaćanja, koje podrazumijeva edukaciju potrošača i trgovaca i postavljanje više POS terminala, prvenstveno u malim i srednjim preduzećima.\nKako kompanija Mastercard vidi budućnost platnih kartica i aplikacija za beskontaktno plaćanje, u kom smjeru nas vode moderne tehnologije?\nRISTIĆ: Inovacije su srž poslovanja kompanije Mastercard, a razvoj platnih metoda nas dodatno motiviše da kontinuirano radimo na našoj infrastrukturi i uvodimo nova tehnološka rješenja koja će odgovoriti na potrebe i zahtjeve naših potrošača za bržim, lakšim i sigurnim plaćanjima. Aplikacije za beskontaktno plaćanje upravo predstavljaju odgovor na ove zahtjeve i imaju sve rasprostranjeniju upotrebu s obzirom na lakoću primjene, komfor i sigurnost koju pružaju. Mobilna plaćanja predstavljaju prirodan nastavak kartičnog plaćanja, jer su i sama zasnovana na karticama, a sljedeći korak su svakako IoT i prenosiva tehnologija za koju vrlo brzo očekujemo da će se pojaviti i na tržištima Zapadnog Balkana. Ono što je jako važno je da se korisnici osjećaju sigurno prilikom upotrebe različitih platnih servisa, a Mastercard je tu da ponudi najnovija sigurnosna rešenja, kako na nivou naše mreže, tako i na nivou svakog pojedinačnog proizvoda kako bi osigurao da su korisnik, njegovi podaci i finansije sigurni i ostaju privatni u svako vrijeme i na svakom mjestu.\nŠta Mastercard planira ponuditi potrošačima u idućem periodu?\nRISTIĆ: Kao lider u oblasti tehnologija Mastercard pruža mobilna rješenja bankama, telekomima i drugim tehnološkim igračima i implementira svoje tehnološke inovacije u mobilne telefone i druge prenosive uređaje. Na nivou Evropske unije, očekuje nas uvođenje biometrijskog mandata za onlajn kupovinu od aprila 2019. godine, kao dio PSD2 regulative za snažniju autentifikaciju. Na lokalnom nivou, fokusirani smo na proširenje prihvatne mreže za plaćanje karticama na netradicionalnim lokacijama i potpuno ispunjenje obaveze za beskontaktni prihvat. Mi se, kao tehnološka kompanija, nalazimo tamo gdje nas naši korisnici žele, a to je u ovom trenutku više digitalni prostor.\nKoliko sudski spor od 14 milijardi u Britaniji može uticati na poslovanje kompanije Mastercard u BiH?\nRISTIĆ: Sudska odluka u Britaniji nije konačna i zahtjev koji je tražen svakako nije odobren, već je sud je donio odluku o potrebi za ponovnim saslušanjem o određenim pitanjima. Mastercard stoji iza toga da su optužbe neosnovane i čvrsto vjerujemo da svi naši potrošači, samim tim i potrošači u Britaniji, uživaju sve naše pogodnosti i vrijednosti, a to su sigurnost, bezbjednost i pouzdanost naših platnih servisa. Sudski spor svakako nema nikakvog uticaja na poslovanje kompanije Mastercard u BiH, kao ni u širem regionu.\nTagovi: bihizborJelena Ristićmastercardplacanjepotrosacisiva ekonomijavazno\n15.10.2019 | 9:23\nKomentari na članak: Mastercard uvodi beskontaktno plaćanje u javni prevoz\nKradljivci ce sada moci da ukradu pare bez da gurnu ruku u novcanik.


Srbija čeka, umesto da sudi - XXZ Portal\n27.07.2018. - 18:53\nProtok vremena i biološki procesi gotovo da su ključne sintagme u odnosu srbijanskih institucija prema istragama ratnih zločina i suđenjima optuženima za njih. Žrtve i svedoci umiru, počinioci takođe, a pred sudovima se vode nerazmno dugi procesi u kojima se ne beleži napredak u pogledu prava žrtava. Procesuiranje ratnih zločina, treba, takođe, da pruži deo odgovora na pitanja iz istraga o sudbini nestalih lica, budući da je reč o prisilnim nestancima koji su, uglavnom posledica zločina i kršenja međunarodnih konvencija.\nOvo je deo zaključaka sadržanih u dokumentima Fonda za humanitarno pravo, predstavljenih 27. jula u Beogradu. Reč je o Izveštaju o sprovođenju nacionalne strategije za procesuiranje ratnih zločina, od decembra 2017. do kraja juna 2018. i Predlogu praktične politike u potazi za licima nestalim tokom oružanih sukoba.\n„I ovaj period sprovođenja Strategije obeležila je činjenica da je mali broj podignutih optužnica i započetih procesa za optuženima za ratne zločine. Ne postoji jasna i nedvosmislena podrška institucija Srbije procesima za ratne zločine, štaviše, svedoci smo toga da se podrška upućuje osobama optuženim ili osuđenim za ratne zločine koje se politički i društveno promovišu. Jasno je da je u takvom okruženju, sa postojećim kadrovskim potencijalima, Strategija osuđena na neuspeh, istakla je Jelena Krstić, analitičarka Fonda za humanitarno pravo.\nOna je podsetila na to da „aktivna podrška Evropske unije podrazumeva da se od Srbije, i u najnovijoj strategiji, koju je EU donela u februaru ove godine, traži jasno opredeljenje prema suđenjima za ratne zločine i saradnja sa Haškim tribunalom.\n„Efikasnost suđenja jedan je od preduslova koje Srbija treba da ispuni kako bi postala punopravna članica EU. Od Srbije se očekuje da sve navode istražuje na adekvatan način, da osigura sva prava žrtava tokom procesa, koji treba da se odvijaju bez diskriminacije, odnosno da punopravno budu tretirani i višerangirani počinioci“, konstatovala je Jelena Krstić.\nVišnja Šijačić, pravna analitičarka Fonda, istakla je manjkavost Tužilačke strategije koja podrazumeva to da se Tužilaštvo odlučila da vodi manje složene predmete, što znači procese u kojima je manji broj žrtava i optuženih, ali i manje visokorangiranih oficira Vojske i policije.\n„Ročišta se zakazuju sa velikim pauzama, u proteklom periodu bila su 33 dana suđenja u svim predmetima za ratne zločine, dok su 29 puta suđenja iz različitih razloga odlagana. Pretresi u okviru pojedinačnih prvostepenih postupaka su, u proseku, zakazivani u razmaku od preko 30 dana. Uzimajući u obzir da se sudilo u ukupno 15 predmeta, prosek iznosi svega dva sudeća dana po jednom predmetu“, rekla je Višnja Šijačić.\nGordana Đikanović iz prištinskog udruženja Kosmetski stradalnici rekla je, između ostalog, da se beleži sve manji broj ekshumiranih nealbanaca, te da potraga za nestalim licima nije tema razgovora Beograda i Prištine, iako su to udruženja porodica žrtava zahtevale. Ona je istakla i to da se na listi nestalih nalazi 1.650 imena nestalih osoba, od čega je 540 Srba, kao i da domaće zakonodavstvo ne poznaje prava članova porodica nestalih osoba.\n„ Nedavno su posmrtni ostaci 65 žrtava reekshumirani i utvrđeno je da od 65 ostataka deset ne pripada osobama za koje se mislilo da su ih porodice sahranile. To je preveliki procenat pogreški i posebno je teško porodicama koje su mislile da sahranjuju svoje najbliže“, rekla je Gordana Đikanović.\nOna je istakla i to da postoji dobra saradnja njenog udruženja sa udruženjima porodica nestalih Albanaca.\nMetju Holidej, direktor Programa za Zapadni Balkan Međunarodne komisija za nestala lica, istakao je da Komisija raspolaže podatkom da je “ukupno 12.121 lice nestalo tokom oružanih sukoba i da će podaci uskoro biti objavljeni, sa ciljem da se poboljša regionalna saradnja, odnosno ujedinjenje resursa, u potrazi za nestalima”.


10.12.2019 u 09:57\nNaziv Srpske pravoslavne eparhije u Sjedinjenim Američkim Državama, uveden izmenama Ustava SPC u Americi u julu ove godine, za sada neće biti u upotrebi. Na zasedanju održanom prošlog vikenda, Episkopski savet u Severnoj, Centralnoj i Južnoj Americi složio se s ranijim odlukama Svetog arhijerejskog Sinoda koji je stavio van snage izmene Ustava kojim je ovaj pravni akt ograničen samo na teritoriju SAD i kojim je promenjen i dotadašnji naziv Srpska pravoslavna crkva u Severnoj i Južnoj Americi. Kako se dodaje u saopštenju na engleskom jeziku, objavljenom posle zasedanja na sajtu Srpske pravoslavne crkve u Severnoj, Centralnoj i Južnoj Americi, 29. februara biće održan vanredni crkveni sabor. Njegovo sazivanje takođe je zatražio Sinod kako bi na njemu bila sprovedena odluka „crkvene\n02.12.2019 u 13:53\nNovi program DPS-a još jedan dokaz antisrpske politike\nPredsednik Odbora za dijasporu i Srbe u regionu Miodrag Linta kritikovao je novi program Demokratske partije socijalista navodeći da je to još jedan dokaz da režim Mila Đukanovića sprovodi antisrpsku politiku. U programu koji je DPS usvojila na kongresu partije, prema rečima Linte, jasno je da će ta stranka raditi na obnovi jasno stoji da će ta stranka raditi na obnovi autokefalnosti Crnogorske pravoslavne crkve, a to je, dodaje, dokaz neodgovornosti crnogorskog režima koji će dovesti do zaoštravanja tenzija među građanima. Linta u izjavi za javnost koju je dostavio medijima tvrdi da je većini građana u Crnoj Gori poznato da je Srpska pravoslavna crkva u Crnoj Gori jedina prava crkva a da je „tzv. Crnogorska pravoslavna crkva registrovana kao nevladina organizacija koju ne priznaje\n18.11.2019 u 21:38\nEparhija najavljuje krivičnu tužbu zbog zloupotrebe hrama\nGRAČANICA - Eparhija raško prizrenska najavila je da će razmotriti mogućnost podnošenja krivične tužbe za narušavanje verskih i nacionalnih odnosa i zloupotrebu kulturno-istorijskih objekata za, kako navodi, profane aktivnosti koje vređaju zdrav razum svakog civilizovanog čoveka. Eparhija je u saopštenju izrazila oštar protest zbog video snimka pevačice albanskog porekla Albane Azizi na temeljima hrama Sv. Nikole u Novom Brdu, „uz duboko zgražavanje nad ovim necivilizovanim načinom ponašanja”. Eparhija ukazuje da je prostor tvrđave Novog brda i njena okolina po kosovskim zakonima Specijalna zaštićena zona (SZZ) i sve aktivnosti na ovom prostoru zakonski su regulisane postojećim zakonom o SZZ. Oni ističu da za snimanje ovog spota nije tražena dozvola ni opštine ni Srpske


Novogodišnja iskrica – CENTAR ZA CJELOŽIVOTNO UČENJE\n“Novogodišnja iskrica” – međunarodni projekat\nJU “Bosanski kulturni centar KS” već tri godine zaredom uspješno ralizuje projekat “Novogodišnja iskrica”, u saradnji sa udruženjima za djecu i odrasle sa poteškoćama u razvoju. Ove godine planirano je proširenje i unapređenje programa iz prethodnih godina, kao i obezbijediti pristupne rampe/lift za osobe sa tjelesnim invaliditetom.\n“Novogodišnja iskrica” u 2019. godini, u okviru Dijalog-a za budućnost je zajednički projekat UN-a, pod pokroviteljstvom Predsjedništva Bosne i Hercegovine koji zajednički provode UNICEF, UNESCO i UNDP.\nOpći cilj Javnog poziva za dostavljanje projektnih prijedloga bio je finansiranje lokalnih inicijativa za povećanje građanskog angažmana u izgradnji mira i društvene kohezije u Bosni i Hercegovini i poboljšanje stavova i percepcija prema suživotu, izgradnji povjerenja i uvažavanju raznolikosti.\nNaš fokus će biti usmjeren na zajedničko dobro, volonterizam, povjerenje, poštovanje različitosti, uvažavanje drugih i drugačijih i podrška ranjivim grupama.\nAngažovanje djece i odraslih sa poteškoćama u razvoju na kulturnim i obrazovnim aktivnostima, koje se dešavaju i mimo njihovih udruženja i škola su preduslov ostvarivanja njihovih osnovnih ljudskih prava. Njihova svjesnost o vlastitim pravima je itekako važna i kao takva mora biti prepoznata i ispoštovana od strane države i njenih institucija.\nRealizacija muzičko-scenskih radionica, što je jedan od naših specifičnih ciljeva, planirana je u saradnji sa Pedagoškim fakultetom Univerziteta u Sarajevu i udruženjima, koja okupljaju djecu i odrasle sa poteškoćama u razvoju iz Sarajeva i Istočnog Sarajeva. Kao kruna svega, za kraj godine predviđena je realizacija i organizacija završne manifestacije u sklopu koje će biti upriličena, pored završne priredbe i predstave i dodjela prigodnih novogodišnjih paketića.


Dodik: BiH je prvak svijeta po slanju mudžahedina u Siriju\nNaslovnica Bosna i Hercegovina Dodik: BiH je prvak svijeta po slanju mudžahedina u Siriju\nBiH, Srbija ̶ Predsjednik bh. entiteta Republika Srpska (RS) Milorad Dodik naveo je nakon sastanka sa premijerom Srbije Aleksandrom Vučićem u Beogradu, da su tokom razgovora postigli visok nivo saglasnosti po pitanju bezbjednosti te da su sve zemlje u regionu usmerene pomoći očuvanju globalne bezbjednosti od silnih izazova koji se mogu vidjeti širom Evrope, javlja dopisnik Anadolu Agency (AA).\nDodik je rekao da je region Balkana u tom pogledu rovito područje te da je Bosna i Hercegovina „prvak svijeta po tome koliko je poslala mudžahedina u Siriju“.\n„Zato je neophodno i ja želim da poručim, nisu svi muslimani teroristi i ne treba praviti antimuslimansku atmosferu, ali svakako, pozivamo sve te muslimane, Bošnjake koji rade u službama, da se zajedno obračunamo sa svakim onim koji nosi bilo kakvu opasnost za globalnu stabilnost, za ljude, za materijalna sredstva i tako dalje“, rekao je Dodik.\nOn je dodao da treba razviti visok nivo saradnje po ovom pitanju kako bi se moglo prije svega, preventivno djelovati.\nPremijer Srbije Aleksandar Vučić rekao je da je tokom susreta razgovarano o stanju u cijelom regionu, o odnosima Republike Srbije i RS, o daljim zajedničkim potezima saradnje te da je postignut visok stepen saglasnosti po svim ključnim pitanjima, javlja dopisnikAnadolu Agency (AA).\n„Mislim da je najvažnije da smo predsjednik Dodik i ja saglasni da je stabilnost politička i ekonomska u cijelom regionu od suštinskog značaja za napredak i Srbije i Srpske, da ćemo zajedničkim snagama pokušati da tu stabilnost očuvamo, da jedni drugima pomažemo“, rekao je Vučić.\nNavodeći da je razgovarano i o važnim projektima, od infrastrukturnih, zatim privredne saradnje te da su razmotrili stanje u regionu i sve ono što se dešava u pojedinim zemljama nakon izbora i o tome šta se dešava posle određenih inicijativa donešenih od organa iz Evrope i sveta, Vučić je naveo:\n„Dogovorili smo još bliže odnose u skladu sa zakonom i sa Dejtonskim sporazumom Srbije i Srpske, neugrožavajući nikoga.“\nPonavljajući da Srbija podržava teritorijalni integritet Bosne i Hercegovine, ali i integritet Republike Srpske u okviru BiH, Vučić je kazao:\n„Smatramo da je u BiH važno sve probleme rješavati mirnim putem, da ih je važno rješavati dogovorom sva tri naroda i Republika Srpska i BiH će uvijek imati našu podršku.“\nPredsjednik bh. entiteta RS Milorad Dodik naveo je da je veoma „dobar i pohvalan stav“ koji je čuo od Vučića u vezi sa očuvanjem BiH i Dejtonskog sporazuma ali, istakao je da „Republika Srpska nema namjeru da više išta da BiH“ jer, kako je rekao, “od BiH ništa nije dobila”.\n„Republika Srpska se ne osjeća uopšte komforno u okviru toga, zaustavljeni smo i na putu evropskih integracija i drugim reformama zahvaljujući nesređenim odnosima u Federaciji i imamo ogromnu političku i finansijsku štetu. U tom pogledu RS nije spremna prenositi nikakve nadležnosti, već ima namjeru da brani i očuva svoj integritet i da se bori za što veći stepen samostalnosti i da u budućnosti obezbjedi suvereno vladanje svojim resursima“, rekao je Dodik.\nIstičući da RS želi stabilnost i ne spori Dejtonski sporazum, Dodik je rekao da problem predstavlja to što je „ova BiH“ osporila Dejtonsku BiH time što su mnoge nadležnosti prenešene u Sarajevo, a od tih nadležnosti RS nije imala ništa u smislu svoje ekonomske i institucionalne snage, već samo gubitke.


Bruno Mars | Headliner\nGrammy nagradama ovenčani muzičari Bruno Mars i Anderson .Paak poslednjih meseci su radili na zajedničkom projektu pod nazivom Silk Sonic. Svoju ljubav prema klasičnom soulu i R&B-u Bruno i Anderson su kanalisali kroz pesme koje se žanrovski kreću na toj relaciji. Od Arete, Džejmsa Brauna, preko Stivija Vondera do njihovih …\nNOVI, TVRĐI ZVUK… Ed Širan predstavio dve nove pesme, album izlazi 12. jula\nBritanski kantautor Ed Širan objavio je dve numere sa novog albuma koji zvanično izlazi 12. jula. Prva pesma pod nazivom “Blow” je plod saradnje sa Krisom Stejpltonom i Brunom Marsom i zvuči mnogo tvrđe nego što je bilo ko očekivao, dok je druga pesma, “Best Part of Me” duet sa …\nAmerički pevač Bruno Mars osvojio je tri od četiri glavne nagrade na svečanosti uručenja Gremi nagrada u Njujorku, osvojivši kategoriju za najbolji album godine za “24KMagic”, snimak godine za glavnu numeru na tom albumu i pesmu godine za “That’s What I Like”. Tridesetdvogodišnji muzičar je osvojio šest nagrada na sinoćnjoj …\nNominacije za jubilarnu 60. dodelu Grammy nagrada su objavljene, a prema listi nominovanih američki reper Jay-Z definitivno prednjači sa ukupno 8 nominacija i to za: najbolji album godine “4:44”, istoimenu pesmu u kategoriji pesma godine, najbolji album godine, najbolji video godine (“The Story of OJ Simpson”), a spomenut je i …


Veselinović i Radoičić na "crnoj listi" SAD\nMinistarstvo finansija Sjedinjenih Američkih Država saopštilo je da je označilo više osoba iz Srbije, uključujući kontroverzne biznismene Zvonka Veselinovića i Milana Radoičića, za pripadnike kriminalne grupe.\nU saopštenju se navodi da je Zvonko Veselinović “lider organizovane kriminalne grupe Zvonka Veselinovića” i “jedna od najozloglašenijih ličnosti na Kosovu povezanih sa korupcijom”.\n“Organizovana kriminalna grupa Zvonka Veselinovića umešana je u šemu podmićivanja velikog obima, sa kosovskim i srpskim bezbednosnim zvaničnicima koji joj olakšavaju nelegalnu trgovinu robom, novcem, narkoticima i oružjem između Kosova i Srbije”, navodi Ministarstvo finansija SAD.\nČlanovi grupe su, kako se navodi, “u dosluhu sa različitim političarima u nekoliko dogovora na obostranu korist, uključujući podmićivanje kosovskih carinskih zvaničnika početkom 2019. godine, kako bi omogućili siguran prolaz krijumčarima između Srbije i Kosova, kao i drugi slučaj podmićivanja kosovskih carinskih zvaničnika krajem 2017. godine”.\n“Od kraja 2017. godine Zvonko i Žarko Veselinović su imali dogovore sa političarima da pomognu pobedu njihove partije na izborima, da obezbede političke pobede njihovih kandidata i da opskrbe kandidate velikim sumama novca”, navodi se.\nZauzvrat, ti političari bi, kako se navodi, “omogućili braći kontrolu nad određenim oblastima za njihovo poslovanje, gde su mogli da se bave nelegalnim poslovnim aktivnostima bez mešanja srpskih vlasti, a pružali bi i poslovne informacije kako bi podržali ulaganja braće”.\nPolitičari bi, kako se dodaje, “nagradili braću Veselinović radeći na tome da im obezbede najbolje infrastrukturne ugovore”. Od kraja 2017. godine, Zvonko i Žarko Veselinović su “davali donacije kako bi oprali novac stečen u kriminalnim aktivnostima”, navodi se.\n“Žarko je bio jedan od vođa u organizovanoj kriminalnoj grupi Zvonka Veselinovića, učestvujući sa bratom i organizovanom kriminalnom grupom u aktivnostima krijumčarenja, nasilnih zastrašivanja kompanija, njihovim građevinskim i infrastrukturnim projektima, i u projektima razvoja telekomunikacija”, piše u saopštenju.\n“Veselinović i njegovi saradnici u organizovanoj kriminalnoj grupi, Milan Radoičić, Željko Bojić i Marko Rosić, imenovani su u optužnici za ubistvo, a svako od njih je u atentatu odigrao ulogu za kriminalnu grupu”, navodi se.\nOFAC je označila 16 pojedinaca i 24 entiteta u nekoliko zemalja Evrope i Zapadne hemisfere, prema izvršnom nalogu 13818, na čijoj meti umešani u korupciju i ozbiljna kršenja ljudskih prava.\namerika/crna lista/kriminalna grupa/radoicic/sad/veselinovic


Ceca nastup Crna Gora\nSvaki gost je bio oduševljen njenom performansu, toliko da je i ona sama izašla na bis i otpevala još 3 pesme po želji publike.\nFolk diva je na nastup došla obučena u dugoj, beloj haljini uz telo sa dugim šlicom, a publika je bila oduševljena njenim izdanjem.\nSlavili smo mini jubilej . Petogodisnjica izuzetno uspesne saradnje sa @top_hill_budva ❤ Haljina @bojanpetrovic.couture ❤\nKada je počela da peva, prepuna diskoteka je sa njom u glas uzvikivala reči svih starih, ali i novih hitova.\n"Slavili smo mini jubilej. Petogodišnjica izuzetno dobre saradnje" , objavila je folk zvezda na Instagramu.\nJoš fotografija sa nastupa možete pogledati u galeriji u nastavku.


Savez hemijskih inženjera - Seminar September1 2019\nSeminar Septembar 2019\nodržan u sredu 11. septembra 2019. godine u 10.00 časova\nUzorkovanje i ispitivanje su dva dela istog procesa merenja, za koje ISO/IEC 17025:2017 navodi potrebu procene totalne (ukupne) nesigurnosti metoda. Drugim rečima, totalna (ukupna) nesigurnost metoda uključuje i doprinose od uzorkovanja, pored nesigurnosti ispitivanja, za svaku metodu iz obima akreditacije.\nMetode uzorkovanja mogu biti akreditovane kao samostalne metode, ali su takođe i neodvojivi deo (subuzorkovanje), kao početne faza svake ispitne metode. Usled toga se za uzorkovanje procenjuju performanse izvođenja u delu procesa validacije, vrednuje merna nesigurnost i obezbeđuje tekuća validnost rezultata kroz mere kontrole kvaliteta, u skladu sa procesnim zahtevima standarda SRPS ISO /IEC 17025 :2017, slično kao kod metoda analize.\nJednostavan i jeftin pristup validacije i vrednovanja merne nesigurnosti koja potiče od uzorkovanja, a doprinosi procesu merenja u celini, je metoda duplikata u eksperimentu i statistikoj obradi prikupljenih podataka , što je tema ovog kursa.\nSeminar obuhvata obuku zaposlenih u laboratorijama (VSS), za eksperimentalni dizajn i statističku obradu podataka u svrhe validacije procesa i vrednovanja merne nesigurnosti uzorkovnja na osnovu najnovijeg vodiča koji reguliše ovu oblast iz jula 2019:\nEURACHEM/CITAC Guide: Measurement uncertainty arising from sampling (2nd edition, 2019)


Posle Prve velike seobe Srba 1690. godine Karlovci postaju direktan naslednik Pećke patrijaršije i novi duhovni centar svih Srba. U evropsku istoriju Karlovci ulaze 1699. godine kada je u njima potpisan mir Alijanse (Austrija, Poljska, Rusija i Venecija) i Turske. Udaljeni šezdeset kilometara od Beograda, i deset od Novog Sada, Sremski Karlovci su neodoljiv spoj dve evropske kulture - zapadne i istočne. Zamalo su u vreme negovanja bliskih veza sa Gracom, Trstom, Bečom i Temišvarom postali srpski Hajdelberg, grad kulture i obrazovanja. Iznedrili su prvu gimnaziju, Bogosloviju, drugu po starini u pravoslavlju, prvo sokolsko i lovačko društvo, prvi časopis i prvu pozorišnu predstavu.\nSremski Karlovci, jedna od najpoznatijih turističkih destinacija Srbije koja se ubraja među najlepše male gradove jugoistočne Evrope, i koja je, kao kulturno dobro, pod zaštitom države, poznati su po baroknom i neoklasicističkom zdanju Gimnazije, Stefaneumu, Palati narodnih fondova, Patrijaršijskom dvoru sa riznicom, Magistratu, domovima barona Rajačića i Dragomira Popovića, Sabornoj i Rimokatoličkoj crkvi, kapeli Gospe Mira i Česmi četiri lava. Crkveni tornjevi se ovde propinju da nadvise Frušku Goru a zvona zvone kao u Firenci. Osim po istoriji i lepoti, Sremski Karlovci su poznati i po brojnim manifestacijama poput "Festivala kuglofa" (poslednji vikend u junu), "Brankovog kola" (početak septembra), "Karlovačke berbe grožđa" (kraj septembra, početak oktobra) i drugim, raznovrsnom smeštaju (hoteli "Premier Prezident" i "Dunav", vile "Prezident", "Belilo 69", Karlovački konak", bungalovi na Stražilovu, ekokamp "Fruška Gora", priivatni smeštaj), atraktivnim kafanicama i vinarijama, desertnim vinima "Ausbruhu" i "Bermetu", a u Beču i danas postoji zaštićeno ime ružice pod nazivom "Karlovci tovajn".\nNajmonumentalnija građevina 19. veka u Vojvodini u kojoj je smeštena Riznica - muzej Srpske pravoslavne crkve sa predmetima koji su prava remek-dela. Ikonostas kapele u Patrijaršijskom dvoru delo je čuvenog slikara Uroša Predića.\nTURISTIČKA ORGANIZACIJA SREMSKIH KARLOVACA - Preporuka\nNajpoznatije izletište u okviru Nacionalnog parka\nNa obroncima Fruške Gore smešteno je 16 srpskih\npravoslavnih manastira podignutih u kasnom


Proizvodni radnici obe smene u fabrici Fijat Krajsler automobili (FCA) u Kragujevcu danas ne rade zbog zastoja u dopremanju delova od Fijatovih dobavljača, ali će proizvodnja od sutra biti normalozovana, rekao je Beti predsednik fabričkog sindikata “Nezavisnost” Zoran Stanić.\n“Obavešteni smo u petak da je došlo do problema u dostavljanju delova za kamione iz Poljske koji prolaze kroz Mađarsku gde je bilo nevreme. Još u petak je bilo pitanje da li može da se održi druga smena, ali je problem tog dana prevaziđen”, rekao je Stanić.\nOn je dodao da će od sutra proizvodnja u FCA biti normalizovana, a to znači da će radnici biti na montažnim trakama u obe smene.\nRadnici obe smene u FCA odmarali su i u periodu od 21. do 30.novembra, a razlog za taj prekid je bilo “uskladjivanje sa planom proizvodnje za ovu godinu”.\nPosle toga je nastavljena redovna proizvodnja, montraža 400 automobila u dve smene.


ГО Социјалистичке партије Србије у Лозници: Конструктивно партнерство доприноси развоју | Socijalistička partija Srbije\nGO Socijalističke partije Srbije u Loznici: Konstruktivno partnerstvo doprinosi razvoju Lokal\n18 oktobra, 2018 u 13:39\nLoznički socijalisti važan i stabilan partner Srpske napredne stranke. SPS konstruktivan saradnik u pogledu razvoja Loznice, poboljšanja životnih uslova i otvaranja perspektive za mlade.\nZalaganje državne i gradske vlasti da se Loznica nađe na putu infrastrukturnog i privrednog razvoja pozdravio je Gradski odbor Socijalističke partije Srbije u Loznici, iz koga su svojim koalicionim partnerima, pre svega Srpskoj naprednoj stranci, poručili da će i dalje biti konstruktivni saradnici na takvim poduhvatima.\nPredsednik privremenog rukovodstva SPS-a u Loznici Slobodan Unković na konferenciji za novinare ocenio je kako je Loznica grad koji napreduje u svakom pogledu, što se, prema njegovom mišljenju, može videti hodajući ulicama i posmatrajući pojave društvenog života.\nNaglasio je da loznički socijalisti vide sebe kao važnog i stabilnog partnera Srpskoj naprednoj stranci, sa kojom učestvuju u ostvarivanju vlasti u Loznici.\nPrema njegovim rečima, tako je i na republičkom nivou, gde stabilnost države i društva, kao i naše razvojne potencijale, predvode predsednik Srbije i SNS-a Aleksandar Vučić i ministar spoljnih poslova i predsednik SPS-a Ivica Dačić.\n– Loznica oličena u vlasti koju čini SNS i mi, u koaliciji sa još nekoliko manjih stranaka, ima vidnu i blistavu perspektivu i svedoci smo da je prethodnih dana zaključeno nekoliko važnih sporazumnih ugovora o velikim investicijama u Loznicu, što će omogućiti izgradnju privrednih kapaciteta koji treba da zaposle nekoliko hiljada ljudi – naveo je Unković.\n– Našem političkom partneru i gradonačelniku Vidoju Petroviću, njegovim saradnicima, a pre svega građanima Loznice, poručujem da ćemo i dalje biti vrlo dobar partner i konstruktivan saradnik u pogledu razvoja našeg grada, poboljšanja životnih uslova naših građana i otvaranja perspektive koja je neophodna u ovom trenutku za najveći broj mladih ljudi – istakao je on.\nUnković je rekao da je SPS u Loznici formirao više timova koji će se baviti osmišljavanjem konstruktivnih predloga za raspodelu gradskog budžeta ili za poslovanje javnih preduzeća.\nSve to će, kako je Unković zaključio, biti u prilog rezultatima koji će biti jasno vidljivi svim građanima i dobronamernim putnicima koji dođu Loznicu.


Sevdalinku na listu kulturnog naslijeđa čovječanstva | Zivinice.ba\nSevdalinku na listu kulturnog naslijeđa čovječanstva\nAutor: Šefik Gadžo 31.01.2018 19:18\nNa kraju konferencije usvojeni su i zaključci, sa jasnim ciljevima koje bi trebalo realizovati u narednom periodu:\n1. Bosansko-hercegovačka gradska pjesma sevdalinka je jedan od najznačajnijih elemenata nematerijalnog kulturnog naslijeđa Bosne i Hercegovine i kao takva treba da bude i dio svjetskog naslijeđa.\n2. Sevdalinka je pjesma izuzetne poetske, muzičke i historijske vrijednosti.\n3. Sevdalinka ima kontinuitet izvođenja od 15. vijeka do danas i predstavlja ukorijenjenu kulturnu tradiciju.\n4. Potrebno je poduzeti neophodne mjere zaštite sevdalinke od prijetnji kulturne homogenizacije i infiltriranja drugih muzičkih stilova.\n5. Nominacija sevdalinke na Reprezentativnu listu znači veliku odgovornost i uključivanje svih segmenata društva, kao i intenzivnije aktivnosti na njenom očuvanju i promociji, kako kroz obrazovni sistem, tako i organizovanjem festivala, radionica, itd.\n6. Sevdalinka nije dovoljno zastupljena u obrazovnom sistemu, što treba promijeniti.\n7. Osnovati jedinstvenu arhivu na nivou BiH, koja bi omogućila stručno proučavanje i adekvatnu promociju sevdalinke, te održavanje njenog kotinuiteta.\nNakon ove konferencije u mjesecu februaru, a kao najava desetog, jubilarnog Festivala sevdalinke biće promovirana knjiga i DVD-a, sa prethodnih festivala. U mjesecu aprilu, tačnije 11. i 12. održaće se Festival sevdalinke „Sevdalinko u srcu te nosim“. Za razliku od prošlih izdanja, ove godine Festival traje dva dana i takmičarskog je karaktera gdje će na prvoj večeri biti izvedene nove kompozicije koje su napisane u duhu sevdalinke./Press Udruženja muzičkih umjetnika/


Delavi: Zapanjujuće da je broj OVK boraca 20 godine nakon rata veći | Radio Kosovska Mitrovica\nDelavi: Zapanjujuće da je broj OVK boraca 20 godine nakon rata veći\n1. September, 2018 15:50 |\nAmbasador SAD na Kosovu, Greg Delavi obratio se u petak grupi studenata prava pozvavši ih da postanu „hrabri lideri budućnosti“ koji će osigurati vladavinu prava boreći se protiv korupcije.\nOn se osvrnuo na nedavnu ostavku specijalnog tužioca Eljeza Bljakaja zbog pretnji i političkog zastrašivanja.\nUpozorio je da takvi primeri stvaraju „neprijateljsku atmosferu“ za bilo kog tužioca ili sudiju koji će preuzeti ovaj slučaj.\nPozvao je političke predstavnike da garantuju tužilaštvu i sudstvu pravo da rade nezavisno, slobodni od zastrašivanja i neprimerenih pritisaka.\nKosovo od sredine avgusta potresa skandal u vezi sa korupcijom kada je specijalni tužilac Eljez Bljakaj podneo ostavku na tu funkciju zbog pretnji. Bljakaj je istraživao grupu od 12 članova Komisije za priznavanje i verifikaciju statusa „mučenika nacije“ – kako se na Kosovu nazivaju invalidi, veterani, članovi i izgnanici – bivši pripadnici OVK. Ova Komisija verifikovala je preko 28.000 veterana OVK. Bljakaj je u julu podneo optužnicu protiv članova ove komisije zbog verifikacije preko 19.000 lažnih veterana čime je, kako se tvrdi, kosovski budžet oštećen za iznos od blizu 40 miliona evra godišnje.\nNa optužnici za lažne veterane našli su se i Ministar KBS Rustem Beriša i bivši premijer i poslanik PDK u Skupštini Kosova, Agim Čeku. U svom obraćanju, odlažeći ambasador SAD je izneo podatak da je prema spisima u arhivi u Vašingtonu, OVK svojevremeno prijavila 15.000 pripadnika.\n„Zapanjujuće je da je broj korisnika penzija, 20 godina nakon konflikta veći, a ne manji od ovog broja“ – poručio je Delavi. Dodao je i da su neki od korisnika ove penzije bili deca u vreme konflikta.\nAmbasador je pozvao kosovske zvaničnike da preuzmu odgovornost i opravdaju poverenje koje im je kosovska javnost dala na izborima. Delavi je naglasio i da Kosovu trebaju hrabre vođe koje će ozbiljno pristupiti navodima o korupciji i obećati javnosti da će istrajati iako su osumnjičene politički dobro povezane osobe.\n„Kosovu će suditi, sudiće mu građani, vlade zemalja EU i drugi poput mene koji posmatramo situaciju. Nećemo suditi samo na osnovu činjenice da se dogodio skandal u vezi sa korupcijom na visokom nivou, sudićemo na osnovu toga kako će se Kosovo nositi sa problemima koje je ovaj slučaj izneo na videlo,“ poručio je Delavi.\nOdao priznanje novinarima\nPolitički i sistem javnih usluga koji je imun na zastrašivanje i odgovoran, nemoguće je stvoriti bez jakog građanskog društva i profesionalnog novinarstva, smatra Delavi. On je odao priznanje kosovskim novinarima i organizacijama građanskog društva za koje kaže da „ulaze u eru profesionalizma i zrelosti“.\n„Vaši novinari iznova pokazuju da su najefikasnija institucija kada je pozivanje na odgovornost izabranih zvaničnika u pitanju.“\nAmbasador je podvukao važnost usvajanja Zakona o disciplinarnoj odgovornosti i Zakona o uzbunjivačima.


Koliko košta put za EU? - Progovori o pregovorima\nKoliko košta put za EU?\nProcenjuje se da će Srbiji za pripremnu fazu u pregovorima sa unijom biti potrebno oko 1,5 miliona evra. Sledećeg meseca počinje serija putovanja na relaciji Beograd–Brisel. Prvo će na dvodnevni sastanak u sedište Evropske komisije 25. i 26. septembra krenuti članovi radne grupe za pregovaračko poglavlje 23, posvećeno pravosuđu i osnovnim pravima, kako bi im evropski eksperti predstavili propise Evropske unije iz te oblasti. Potom će se 2. oktobra, na trodnevni put, u Brisel zaputiti i drugi srpski tim, sastavljen za područje pravde, slobode i bezbednosti (poglavlje 24), da bi i oni čuli šta to važi u evropskom pravnom poretku za oblast za koju su zaduženi. I onda će, redom, prema okvirnom rasporedu aktivnosti u pristupnim pregovorima, i ostale ekipe za pregovore odlaziti odavde u glavni grad Belgije, na susrete posvećene takozvanom skriningu, koji podrazumeva analitički pregled usklađenosti srpskog zakonodavstva sa evropskim normama. Poslednje putovanje u predstojećoj jednoipogodišnjoj skrining sesiji planirano je za mart 2015. godine, a za svako od 35 pregovaračkih poglavlja biće održana po dva sastanka.\nIako će odlasci u Brisel biti masovni jedino u okviru ove pripremne faze, koja je, zapravo, polazna, nezaobilazna tačka u pregovorima sa EU, čiji se zvanični početak očekuje najkasnije do kraja januara sledeće godine, ipak je očigledno da će i ona prilično koštati državu. U ovom trenutku nije mogućno tačno reći koliki će ti troškovi biti. Oni bi uskoro trebalo da budu procenjeni u vladi. Kako smo čuli odOgnjena Mirića, zamenika direktora Kancelarije za evropske integracije, s rekonstrukcijom vlade biće utvrđena struktura pregovaračkog tima sa EU, tačan broj pregovarača i dinamika putovanja u Brisel. „Troškovi bi morali da budu utvrđeni u septembru, kako bi bili uključeni u budžet za narednu godinu”, kaže Mirić, od koga saznajemo i da su svi papiri koji se odnose na tehničku pripremu za početak pregovora spremni za usvajanje.\nNaša zemlja, podsetimo, već ima formirane radne grupe za 35 pregovaračkih poglavlja, sa oko 500 ljudi, i one će biti transformisane u pregovaračke timove, a kroz pregovore do članstva, prema računicama upućenih, na ovaj ili onaj način, proći će i na hiljade stručnjaka.\nZasad je, dakle, mogućno baratati samo sa orijentacionom cenom našeg upoznavanja pravila Evropske unije u narednih 18 meseci. Jedan strani ekspert, koji nije želeo da ga imenujemo, a koji je veoma dobro upućen u procese skrininga kroz koje su prolazili naši susedi, smatra da će Srbiji za to biti potrebno milion do milion i po evra. Evo kako se stiže do te sume: ako se uzme u obzir procena da u narednoj godini i po u Brisel neće putovati svi koji će biti uključeni u pregovore sa EU, već, najverovatnije, 700–800 ljudi iz Srbije, i to dva, maksimalno tri puta, zatim, da karta za Brisel košta oko 400 evra, te da je dnevnica za Brisel oko sto evra, koliko i noćenje u tom gradu, sledi okvirni, pomenuti iznos.\nA s obzirom na to da tehnika danas omogućava razne pogodnosti, na Vladi Srbije je, kako naglašava naš neimenovani sagovornik, da se potrudi da putovanja u vezi s pregovorima bude što manje. Treba, recimo, koristiti i mogućnost da se briselski sastanci prate u Beogradu, direktno, putem video-linka.\nTakvu mogućnost koristili su i u Crnoj Gori, koja je pre nešto više od mesec dana završila proces pregleda evropskog zakonodavstva, pred kojim se Srbija sada nalazi. Iz crnogorskog ministarstva spoljnih poslova i evropskih integracija rekli su, za naš list, da su se u ovom slučaju rukovodili principom racionalizacije troškova, tako da je na sastancima učestvovala oko trećina članova radnih grupa. Ostali su, kako nam je preneto, imali mogućnost da prate direktan prenos sastanaka putem video-linka.\nImajući u vidu da pregovaračku strukturu Crne Gore, koja je pregovore sa EU počela krajem juna prošle godine, čini 1.300 ljudi svrstanih u 33 radne grupe, znači da je na skriningu u Briselu bilo nešto više od 400 ljudi, koji, inače, prema izjavi iz crnogorskog ministarstva, dolaze iz različitih struktura društva. Najviše ih ima iz organa državne uprave, a znatan broj su i predstavnici crnogorskog parlamenta, nevladinog sektora, poslovne zajednice, sindikata, univerziteta i organizacija civilnog društva.\nIz ovog ministarstva su nam rekli i da nisu pravili procenu koliko je Crnu Goru koštala prva godina pregovora sa EU, jer je odlukom o formiranju pregovaračke strukture definisano da svaka institucija, odnosno organizacija pokriva troškove rada svojih predstavnika. Tu se pre svega misli na troškove proizašle iz putovanja u Brisel na sastanke skrininga, a tih sastanaka je, kako smo čuli, bilo 66.\n(Preuzeto sa POLITIKA)


U Bundesligi ne znaju za rezultat 0:0 - Evropske lige, Fudbal, Top News\nAleksandar Milosavljević 10.10.2013., 15:29\nPostoji zanimljiva anegdota, koja se pojavila pred Mondijal u Americi 1994. godine, u kojoj ljubitelji sporta u SAD kažu da ne razumeju kakva je to igra u kojoj igrači trče 90 minuta (ili više) i na kraju ne padne nijedan gol i šta je tu uopšte zanimljivo.\nMeđutim, očigledno je da se Ameri nisu baš najbolje raspitali ili nisu gledali pravu ligu. Naime, na čak 72 meča odigrana u dosadašnjih osam kola Bundeslige nije se desilo da se makar jednom ne zatrese mreža odnosno nijedna utakmica nije završena rezultatom 0:0.\nI ne samo to, Bundesliga je najefikasnije fudbalsko takmičenje u Evropi kada su u pitanju najjače lige sa 3,31 pogotkom po meču odnosno ukupno 238 postignutih golova, a ukoliko se ovaj trend nastavi moglo bi da se desi da prvi put nakon sezone 1984/85 padne više od 1.000 golova u takmičarskoj godini.\nZanimljivo je da je nakon polovine prvog dela sezone na drugom mestu na iznenađenje mnogih italijanska Serija A koja je dugo važila za jedno od najneefikasnijih liga, ali sa 2,97 pogodaka po meču nalazi se ispred Primere na čijim mečevima pada po 2,81 gola.\nPrethodna vest Stanković vidi sebe u ulozi direktora reprezentacije (VIDEO)\nSledeća vest Zvezda poziva navijače na meč protiv Radničkog (VIDEO)\nStanković vidi sebe u ulozi direktora reprezentacije (VIDEO)


Klima li se skupštinska većina u Gacku? - Direkt Portal\nKlima li se skupštinska većina u Gacku?\n17.05.2019 19:44 gacko, odbornici, skupstina, vecina\nOno što SNSD nije uspeo da osvoji, SDS će izgleda umeti da izgubi. Uprkos nastojanjima u protekle tri godine, SNSD-u nije pošlo za rukom da preuzme većinu u lokalnom parlamentu. SDS bi, zahvaljujući neradu, mogao da izgubi podršku koalicionih partnera, a time i većinu u gatačkoj skupštini.\nOd 19 odbornika SO Gacko, poziciju čini 10 odbornika SDS, PDP, SRS RS. Opozicija je, sa druge strane, sastavljena od 9 odbornika SNSD, SP i DNS (sada DEPOS). Iako dijalog u lokalnom parlamentu postoji, preglasavanje sa 10: 9 je najčešći način odlučivanja.\nTrogodišnja nastojanja SNSD-a da privuče bar jednog odbornika i time preuzme skupštinsku većinu su, uprkos upregnutim resursima, do sada bila neuspešna.\nOno što nije uspeo SNSD da osvoji, možda će poći za rukom SDS-u da izgubi budući da, pred nagomilanim problemima, pribegava taktici noja zabijajući glavu u pesak. Takav stav iritira koalicione partnere koji sve češće upućuju primedbe. Nezadovoljstvo postoji i u samoj SDS u Gacku u kojoj su trenutno pripreme za skupštinu stranke i izbor predsednika opštinskog odbora.\nŽivot u opštini gotovo da je stao. Od rupa na putevima, do zgrade stare opštine, godinama se aktivnost lokalnih vlasti svodi na minimum i u poslednji čas, što se na svakom koraku oseti.\nPrvi čovek opštine, ujedno i jedan od najdugovečnijih načelnika u RS, retko dolazi na posao. No, takav dugogodišnji komforan stav prema radnom mestu, čini se, ne nailazi na osudu, uprkos visokoj plati koju građani izdvajaju za rad svog načelnika.\nOdbornici pozicije u SO Gacko\nNjegov dvadesetogodišnji rejting je opasno poljuljan u komunalnim preduzećima koja zbog nagomilanih problema klize ka stečaju. Iako je radnicima Vodovoda obećana podrška, osećaju se izneverenim, a poslednje primanje koje su dobili je minimalac za decembar! Slično stanje je i u Komusu, ali i u Domu zdravlja koji državi duguje 2 miliona maraka, a doprinosi radnicima nisu uplaćeni poslednjih 60 meseci! Radnici sa kojima smo pričali, pored nezadovoljstva, nisu krili ni pomirenost sa sudbinom koja, po njima, može da donese samo krah.\nKosta Milićevć, potpredsednik SO Gacko, inače odbornik Radikalne stranke, kaže da su i dalje deo koalicje, ali i da su tražili razgovor sa načelnikom nezadovoljni odnosom unutar koalicije. Čak i da se desi da raskinu koaliciju, radikali ne bi prišli opozicionom bloku, nego bi glasali po savesti, naglašava on. Ističe da su članovi SRS RS iz hercegovačkih odbora odbili odluku predsednika stranke Milanka Mihajlice da kolektivno pristupe PDP-u. U narednim mesecima, kaže Milićević, doneće odluku kako će ubuduće delovati.\nPredsednik kluba odbornika SDS-a u SO Gacko Miroslav Vuković je izričit da koalicija nije poljuljana, ali priznaje da su radikali imali prmedbe i da su tražli veći angažman od načelnika, pre svega da dolazi na posao. “ U suštini, neko je uvek nezadovoljan i to je potpuno normalno, ali mislim da će se doći do dogovora i da će sve biti u redu”, kaže Vuković. Da problema nema niti u koaliciji niti u stranci tvrde i odbornici SDS-a koje smo kontaktrali – Mitar Milošević i predsednik SO Jovan Kovačević ističući da ćemo se u monolitnost u pozicionim redovima uveriti već krajem meseca kada se očekuje sednica lokalnog parlamenta.\nA do kraja meseca bi trebala da bude održana i Skupština gatačkog SDS-a na kojoj će se odlučivati o novom predsedniku Opštinskog odbora. Za sada su u trci dva kandidata. Pored višedecenijskog predsednika Milana Radmilovća, kandidovan je i Aleksandar Ćeranić koji je u prošlom sazivu bio odbornik u SO Gacko, a predstavlja mlađu postavu SDS-a. Naši sagovornici iz stranke ističu demokratsku prirodu izbora, ali smatraju da će se na kraju iskristalisati jedno ime, a to je Milan Radmilović. “Niko ne želi da ispadne nezahvalan ili da se zamera Radmiloviću. A svi su svesni da tonemo i da je krajnje vreme da mlađe snage preuzmu stranku. Sa druge strane, on sam (Radmilović) neće odstupiti i sve konce još drži u svojim rukama”, objašnjavaju situaciju članovi stranke .\nIako odbornici SDS-a ističu jedinstvenost, izbori unutar mesnih odbora su pokazali da među članovima stranke postoji značajan broj onih koji su nezadovoljni dosadašnjim radom u opštini, ali i stanjem u stranci. Neretko komentarišu da svojom indolentnošću i neradom praktično pomažu SNSD-u da pobedi na izborima sledeće godine.\nStanjem u opštini i rezultatima rada nisu zadovoljni ni pojedini članovi koalicionog PDP. Aktuelni zamenik načelnika opštne Radoica Antunović danas nije odgovarao na naše pozive, a kao što je i do sada bio slučaj, na poziv se nije javio ni Milan Radmilović, pa je javnost ostala uskraćena za njihov komentar.


Žižek: Kurtijeva politika kombinacija feminizma, socijaldemokratije i novih pozitivnih pokreta - Kosovo Online\nŽižek: Kurtijeva politika kombinacija feminizma, socijaldemokratije i novih pozitivnih pokreta\n13. Septembar 2021. • 07:20\nPoznati slovenački filozof Slavoj Žižek pohvalio je kosovskog premijera Aljbina Kurtija. U intervjuu za N1 on je rekao da je Kurtijeva politička grupa ponudila projekat koji ima snažne elemente socijaldemokratije, feminizma i novih društvenih pokreta, koje smatra pozitivnim.\n"Kosovo može biti model, a ne da se modernizacija prihvati kao rezultat pritiska. Pitao sam Kurtija kako gleda na Srbe, a on mi je ispričao jednu divnu priču. Kada je bio u zatvoru sa dve stotine srpskih zatvorenika i osam Albanaca, nikada nije imao sukob sa srpskim zarobljenicima. Svi su se branili. Kurti nema problema sa Srbijom kao takvom, već s određenom političkom vizijom", smatra Žižek.\nOn dodaje da u toj političkoj viziji nije samo Aleksandar Vučić, već i Edi Rama, kao i neki drugi za koje kaže da ih je Aljbin Kurti uspio ukloniti s političke scene.\n"Da verujem u Boga, molio bih se danonoćno da se nešto slično dogodi u Bosni i Hercegovini. To ne funkcioniše na način na koji vam Evropa šalje kontrolora koji vam deli lekcije - nema te liberalne Evrope. Pre 25 godina Balkan, pre svega Bosna, funkcionisao je kao 'nesvesna' liberalna Evropa. Međutim, to ne znači da je ovo primitivno područje u kojem se ostvaruju evropske strasti. To je regija u kojoj Evropa projektuje nacionalističke traume", kaže Žižek.\nAljbin Kurti Balkan Slavoj Žižek\nKurti: Kosovo i Avganistan nisu slični, NATO se neće povući odavde\nKosovski premijer Aljbin Кurti kaže da NATO neće napustiti Kosovo i da je posle poslednjeg samita te alijanse u Briselu izvesno da će NATO ostati na Balkanu, prenosi Reporteri.\nKurti: Ideja o razmeni teritorija je veoma živa u Beogradu


Stašević priprema Resničane za takmičenje u zoni - KRAGUJEVAČKI SPORT\nU novoj takmičarskoj sezoni, Fudbalski savez grada Kragujevca imaće četiri predstavnika u Šumadijsko-raškoj zoni. Pored Vodojaže i Šumadije 1903, kao i novog člana Korićana, zbog proširenja lige u ovom rangu takmičiće se i drugoplasirana ekipa Prve gradske lige Kragujevca, Budućnost iz Resnika.\nEkipa Budućnosti u pojačanom sastavu očekuje početak sezone u Šumadijsko-raškoj zoni\nResničani su učestvovali u baražu za zonski stepen takmičenja, gde nisu uspeli da savladaju Omladinca iz Novog Sela kod Vrnjačke Banje. S obzirom da su se iz Šumadijsko-raške zone u Srpsku ligu Zapad, pored prvoplasirane Sušice, preselila još dva kluba, Sloga iz Kraljeva i Trepča, a da je FSRZS odlučio je da poveća broj članova u ovoj zoni sa 14 na 16 ekipa, Resničani su i pored poraza u baražu stekli pravo igranja u višem stepenu takmičenja.\nShodno plasmanu u zonski rang takmičenja, uprava Budućnosti rešila je da preduzme odgovarajuće korake u pravcu pojačanja stručnog štaba i igračkog kadra. Mesto prvog trenera povereno je poznatom kragujevačkom treneru Slobodanu Staševiću, koji je vodio brojne klubove, među kojima i Radnički, Šumadiju 1903, Slogu iz Kraljeva, Tutin itd.\nU toku protekle nedelje počele su pripreme novog zonaša, koji je odigrao i prvu prijateljsku utakmicu u Resniku sa OFK Beogradom, članom Srpske lige Beograd i nekadašnjim superligašem, u kojoj je ubedljivo poražen – 0:4.\nIskusni trener Slobodan Stašević ima nameru da od Budućnosti napravi stabilnog zonaša\nTrener Stašević je ozbiljno shvatio novu ulogu i rešio da formira ekipu koja će biti ravnopravan konkurent svim zonašima.\n– Ekipa Budućnosti, koja je pored Korićana bila najuspešnija u Prvoj gradskoj ligi Kragujevca, zadržala je kostur ekipe iz prethodne sezone sa nekoliko iskusnih igrača. Njima će se priključit i novijalije, među kojima su golman Nastić i štoper Milosavljević iz Šumadije 1903, ofanzivci Trifunović i Pavlović iz Slavije, kao i štoper Mimović. Oni se nalaze sa nama na pripremama, koje obavljamo tri puta nedeljno na terenu u Resniku, a ugovorili smo još dve probne utakmice, koje će pokazati čime raspolažemo za narednu sezonu. Naš cilj je da pripremimo ekipu koja će postati ozbiljan zonaš – rekao je za KG sport.info novi trener Budućnosti iz Resnika.\nResničani su u ovom pripremnom periodu dogovorili dve prijateljske utakmice sa kragujevačkim zonašima, koji će im biti i konkurenti za bodove u novoj sezoni. U nedelju u Resniku gostuje ekipa Korićana, a u subotu, 3. avgusta, Budućnost će se u Grošnici sastati sa ekipom Vodojaže.\nU taboru novog zonaša aktivno rade na organizaciji još neke probne utakmice do početka sezone, koja će startovati u drugoj polovini avgusta.\nTags: FK Budućnost (Resnik)\nPrevious Drugi poraz fudbalera Radničkog 1923 na Zlatiboru\nNext Korićani počeli pripreme sa novim trenerom i pojačanjima


iAnatomija: Apple planira da u iPhone implementira funkciju izbacivanja vode sa Watch-a\nApple planira da u iPhone implementira funkciju izbacivanja vode sa Watch-a\nApple Watch je vodootporni sat koji se može koristiti tokom plivanja. Ali šta se dešava kada izađete iz vode? Ukoliko niste znali, Apple Watch stiže sa sistemom aktivnog izbacivanja vode, koji korisiti vibracije zvučnika za izbacivanje vode iz portova uređaja.\nRadi se o zanimljivoj funkciji i ideji za koju je Apple zainteresovan da eventualno implementira i u svoju iPhone liniju, kao i u iPad uređaje.\nOvo je zasnovano na patentu koji je otkrio AppleInsider, a u kojem Apple istražuje načine na koje bi mogao da se otarasi vode koja bi dospela u zvučnike iPhone ili iPad uređaja. Trenutno, najveći broj uređaja se oslanja na zatvaranje portova kako bi se sprečilo prodiranje vode u njih, ali kako su rešetke za zvučnike i mikrofoni otvoreni, to rešenje nije u potpunosti primenjivo.\nZa sada nije poznato da li Apple planira da pomenuti patent komercijalizuje, odnosno rešenje iz njega implementira u konkretne proizvode.


U Banjaluci danas obustava saobraćaja – BiGportal.ba\nU Banjaluci danas obustava saobraćaja\nZbog proslave Spasovdana, krsne slave grada doći će do obustave saobraćaja u Ulici Kralja Petra I Karađorđevića, na dijelu od Aleje Svetog Save do Bulevara Cara Dušana u vremenu od 10.30 do 12.30 časova.\nVećina putnih pravaca u RS je prohodna, na dionicama u usjecima i pored kamenih kosina skrećemo pažnju na moguće odrone kamenja i zemlje na kolovoz.\nIzdvajamo putne pravce Karanovac-Kneževo-Turbe, Banja Luka–Crna Rijeka, Sarajevo–Foča i Rogatica–Višegrad.\nRadi izvođenja radova na deminiranju terena, svakim radnim danom, u vremenu od osam do 16 časova, na magistralnom putu M-14.1, u opštini Brod, naselje Struge, saobraćaj će se odvijati na način 30 minuta obustave i 15 minuta propuštanja saobraćaja.\nNa putevima u FBiH ovoga jutra saobraćaj se odvija uz povoljne vremenske uslove i slabiju frekvenciju vozila. S obzirom da meteorolozi i za danas najavljuju moguće padavine, savjetujemo oprezniju vožnju, prilagođenu trenutnim uslovima i stanju na putevima.\nNa graničnim prelazima u BiH zadržavanja pri prelasku granice nisu duža od 30 minuta.


Pojačana kontrola saobraćaja u blizini škola - Grad Prokuplje\nAkcija suzbijanja žilogriza\nPolicijska uprava u Prokuplju će u periodu do 15. septembra svakog radnog dana od 7.00 do 19.30 sati,na putevima u blizini škola intenzivirati rad saobraćajne policije.\nCilj ove akcije je veća bezbednost dece prilikom dolaska u školu i odlaska kući,sa posebnom pažnjom na učenike koji prvi put polaze u školu i kojima će posebno biti pružana pomoć.\nU zonama škola i na raskrsnicama,na kojima se najčešće kreću učenici,saobraćajna policija će sprovoditi pojačanu kontrolu učesnika u saobraćaju,usmerenu na otkrivanje prekršaja koje čine vozači prema pešacima,a posebno prema deci,kao i otkrivanje prekršaja prekoračenja dozvoljene brzine kretanja vozila u zonama škola.\nTakođe je predviđeno da,tokom septembra i oktobra,pripadnici saobraćajne policije vrše edukaciju đaka prvaka u svim prokupačkim osnovnim školama,a ukoliko bude potrebno ova akcija biće nastavljena tokom čitave godine.\nIz Policijske uprave Prokuplje apeluju na vozače da poštuju pravila i obaveze u saobraćaju,prilagode brzinu kretanja,pogotovo u zonama škola i na taj način čuvaju svoje živote i živote drugih učesnika u saobraćaju.


Obama domaćin koncerta povodom Medjunarodnog dana džeza\nPredsednik SAD Barak Obama biće 29. aprila u Beloj kući domaćin velikog koncerta povodom Medjunarodnog dana džeza, na kome će nastupiti umetnici Areta Frenklin, Al Džaro, Herbi Henkok i mnogi drugi.\nKoncert će emitovati televizija Ej-Bi-Si (ABC) narednog dana, 30. aprila, na Medjunarodni dan džeza, koji je ustanovljen u novembru 2011.\nAmbasador dobre volje za Unesko Herbi Henkok koji je i inicirao osnivanje Medjunarodnog dana džeza, rekao je da je to muzički jezik koji se razume širom sveta. Henkok je rekao za AP da sada postoje „neverovatni“ džez muzičari svuda i da mu to „zaista pokazuje moć muzike i čijenicu da je ona stigla do svake zemlje na planeti“.\nRaniji gradovi domaćini Medjunarodnog dana džeza bili su Istanbul u Turskoj 2013, Osaka u Japanu 2014. i Pariz 2015, a 2012. programi su organizovani u sedištu Uneska u Parizu, u Nju Orleansu, mestu gde je nastao džez i u holu Generalne skupštine UN u Njujorku.\nProgrami prošle godine doprli su do više od 2,8 milijardi ljudi, rekao je presednik Džez instituta „Telonijus Monk“ Tom Karter.\nObama i prva dama Mišel Obama veliki su ljubitelji džeza i podržavaju ga. Karter je rekao da su oni rado prihvatili da u Beloj kući organizuju koncert za Medjunarodni dan džeza.\nUnesko i Džez institut „Telonijus Monk“ su ko-sponzori Medjunarodnog dana džeza, kada se slavi džez širom sveta.


Turska će koristiti ruske PVO sisteme – Borba\nTurska će koristiti svoje protivvazdušne sisteme ruske proizvodnje uprkos prijetnjama sankcijama koje stižu iz Vašingtona, rekao je danas jedan turski zvaničnik, dva dana nakon sastanka predsjednika dvije zemlje, Redžepa Tajipa Erdogana i Donalda Trampa, u Bijeloj kući.\n“Uradićemo šta moramo i raketni sistem postaće operativan. Način upotrebe će biti predmet naknadne odluke”, izjavio je Ismail Demir, zvaničnik turskog ministarstva odbrane zadužen za kupovinu naoružanja.\nPrema njegovim riječima, Turska mora da “poštuje sporazume koje je potpisala jer je to u njenom interesu”.\nErdoganov portparol je juče izjavio da “nema povratka na staro” i da će Turska aktivirati PVO sistem S-400.\nTaj protivraketni sistem je u središtu ozbiljnog spora Ankare i Vašingtona i bio je tema razgovora Trampa i Erdogana u četvrtak.\nTurskoj prijete sankcije zbog kupovine S-400, jedne od perjanica ruske industrije naoružanja, uprkos negodovanju SAD koje tvrde da rusko oružje nije kompatibilno s NATO standardima.\nPo zakonu usvojenom 2017. američka vlada ima obavezu da uvede sankcije svakoj zemlji koja sklopi “značajne” sporazume o kupovini vojne opreme s američkim protivnicima, među kojima je i Rusija.


Živkov izneo još optužbi na račun Gorana Kneževića | Autonomija\nŽivkov izneo još optužbi na račun Gorana Kneževića\nKnežević obmanjivao javnost u aferi "aflatoksin"\nIvan Živkov, bivši bliski saradnik potpredsednika Srpske napredne stranke Gorana Kneževića, optužio je danas Kneževića da, dok je bio ministar poljoprivrede, nikada nije imenovao rukovodioca poljoprivredne inspekcije, već je „obmanjivao javnost“ tokom afere o prisutnosti opasnog aflatoksina u mleku.\n„Iako je bezbednost hrane u Srbiji svakodnevno dovođena u pitanje, bivši ministar poljoprivrede Goran Knežević tokom čitavog svog mandata nije postavio rukovodioca poljoprivredne inspekcije. U tom periodu, Ministarstvo poljoprivrede obmanjivalo je javnost da je načelnik Odeljenja poljoprivredne inspekcije Nenad Katanić“, naveo je Živkov na sajtu www.goranknezevic.com.\nDodao je da je Knežević po preuzimanju ministarske funkcije ukinuo Sektor poljoprivredne inspekcije i sveo tu instituciju na nivo odeljenja, a zatim je, kao posledicu ukidanja Sektora poljoprivredne inspekcije, predložio vladi razrešenje njenog dotadašnjeg rukovodioca, pomoćnika ministra Ranka Dragnića, što je vlada i usvojila.\n„Knežević je dakle tokom čitavog svog mandata, godinu dana držao poljoprivrednu inspekciju bez rukovodioca, iako je u Srbiji svakodnevno bilo problema u sferi bezbednosti hrane“, napisao je Živkov.\nDodao je da je u vreme afere sa aflatoksinom Ministarstvo poljoprivrede „obmanjivalo javnost“, predstavljajući Nenada Katanića kao „načelnika poljoprivredne inspekcije“, iako je on u to vreme bio zaposlen u ministarstvu po osnovu Ugovora o privremenim i povremenim poslovima, što znači da nije bio ni državni službenik, a kamoli načelnik Odeljenja.\nMinistar Knežević je nakon afere „aflatoksin“ predložio Nenada Katanića za pomoćnika ministra u sektoru za poljoprivrednu politiku, što je vlada prihvatila, naveo je Živkov i dodao da je Knežević tokom svog mandata bez rukovodioca držao i Sektor za pravne, opšte i normativne poslove ministarstva.\nŽivkov je tokom ovog meseca optužio Kneževića i da je, dok je bio ministar, radio u korist Naftne industrije Srbije, zbog čega je sada zaposlen na funkciji savetnika u toj kompaniji. Optužio ga je i da je donosio odluke u korist vlasnika srpskih šećerana a na štetu konkurencije.\nU vreme kada je Knežević bio u pritvoru, Živkov je uređivao portal www.goranknezevic.com, na kojem su iznošene informacije koje su išle u prilog Kneževićeve odbrane od optužbi, od kojih je na kraju oslobođen.\nKnežević je u pritvoru proveo 13 meseci, zbog optužbi da je učestvovao u malverzacijama oko gradskog građevinskog zemljišta u Zrenjaninu. Iz pritvora je pušten u novembru 2009. godine, a optužbi je pravosnažno oslobođen u decembru prošle godine.\nGoran Knežević je prešao u Srpsku naprednu stranku u januaru 2010. godine, a pre toga je bio visoki funkcioner Demokratske stranke.\nFunkcioner Srpske napredne stranke (SNS) i bivši ministar poljoprivrede Goran Knežević odbacio je danas kao budalaštine navode svog bivšeg saradnika Ivana Živkova da je obmanjivao javnost u aferi „aflatoksin“ i da je doveo u pitanje bezbednost hrane.\n„Ivan Živkov sve što smo radili u Ministarstvu poljoprivrede stavlja u neki drugi kontekst, menja određene rečenice i koristi dokumentaciju Ministarstva. U mojim postupcima nema nikakvog krivičnog dela, nema prekršaja i nema namere, niti bilo čega drugog i to najbolje govori o njemu“, rekao je Knežević agenciji Beta.\nKnežević je naveo da je Živkov čovek koji je za njega radio sedam godina i da bi ga trebalo pitati za motive njegovih optužbi.\n„Ako je već sve to tako strašno i postoji neki problem, moralno bi bilo da je pre pet, šest ili sedam meseci, dok je bio u državnoj administraciji, otvorio sva ta pitanja ili da je jednom prilikom rekao ‘ne, to nije u redu’. Na većini dokumenata je njegov potpis. Mislim da to najviše govori o njemu“, rekao je Knežević.\nKnežević je kao gluposti odbacio navode Ivana Živkova da kao ministar poljoprivrede nije postavio rukovodioca poljoprivredne inspekcije, iako je u Srbiji svakodnevno bilo problema sa bezbednošću hrane koja je bila ugrožena.\n„Ako nije izabran rukovodilac poljoprivredne inspekcije, postoji neko ko obavlja taj posao. Prema tome, to je budalaština i ne zavisi bezbednost hrane u Srbiji od jednog čoveka. To je vrlo kompleksna stvar“, dodao je Knežević.\nIstakao je da je, u vreme njegovog mandata, pripremljen komplet od sedam zakona koji je trebalo promeniti i koji su bili u funkciji bezbednosti hrane, a da je sve dogovoreno sa Ministarstvom zdravlja.\n„Očekujemo da ti zakoni budu u skupštinskoj proceduri“, dodao je Knežević.


MATIĆ DOSLEDAN: Odbio da nosi simbol kojim se odaje počast stradalim NATO vojnicima! - Naša Borba\nNemanja Matić, fudbaler Mančester junajteda, treću godinu zaredom odbija da nosi cvet maka na dresu – simbol koji fudbaleri nose u znak sećanja na stradale britanske vojnike u Prvom svetskom ratu, ali i na pripadnike NATO snaga.\nMatić je pre tri godine izazvao buru na Ostrvu jer je na utakmicama Premijer lige odbio da nosi cvet maka na grudima.\nRanije se cvet maka koristio kao simbol kojim se obeležavalo sećanje na pogunule britanske vojnike tokom Prvog svetskog rata, ali od nedavno, taj simbol se koristi i za obeležavanje pogibija svih britanskih vojnika, uključujući i onih koji su angažovani u NATO snagama.\nZbog NATO agresije na našu državu 1999. godine, Matić već sezonama ne nosi cvet maka i jednom prilikom je pojasnio odluku.\n„U potpunosti razumem zašto ljudi nose makov cvet, poštujem svačije pravo da to radi i saosećam sa svima koji su izgubili bližnje u ratu. Ipak, za mene je to samo podsetnik na napad koji sam osetio lično kao mladi, preplašeni 12-godišnjak koji je živeo u Vrelu, dok je moja zemlja uništena bombardovanjem Srbije 1999“, rekao je Matić 2018. godine.\n„Iako sam pre nosio, sada ne osećam da je u redu da imam cvet maka na svom dresu. Ne želim da podrivam cvet kao simbol ponosa Britanaca niti uvredim bilo koga, ipak, svi smo proizvod ličnog odgoja i ličnog izbora za koji imamo svoje razloge. Nadam se da svi razumeju moje razloge sada kada sam ih objasnio i da mogu da se koncentrišem da pomognem timu u utakmicama koje nas čekaju“, dodao je Matić.\nPrethodni tekstOBRADOVIĆ ZVANI RUJNO VINO: Pucajte u Dveri, svi iz bojkot opozicije će izaći na izbore!\nSledeći tekstSTANJE NACIJE: Na Sv. Luku Srbi maskirani u zombije tumaraju centrom Beograda!